text:
202.51.92.150को योगदानहरू
202.51.92.150को लागी वार्तालाप निषेध अभिलेखहरू अभिलेखहरू दुर्व्यवहार इतिहास
१५ जनवरी २०२१
- १०:२११०:२१, १५ जनवरी २०२१ अन्तर इतिहास −६ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:१८१०:१८, १५ जनवरी २०२१ अन्तर इतिहास −३ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:१७१०:१७, १५ जनवरी २०२१ अन्तर इतिहास +३ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:१६१०:१६, १५ जनवरी २०२१ अन्तर इतिहास +९ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:१२१०:१२, १५ जनवरी २०२१ अन्तर इतिहास +४ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०८:०८०८:०८, १५ जनवरी २०२१ अन्तर इतिहास ० किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:५८०७:५८, १५ जनवरी २०२१ अन्तर इतिहास −२२ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:५६०७:५६, १५ जनवरी २०२१ अन्तर इतिहास +६ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:५५०७:५५, १५ जनवरी २०२१ अन्तर इतिहास +३ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:५००७:५०, १५ जनवरी २०२१ अन्तर इतिहास +२ व्यास (ऋषि) कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:४९०७:४९, १५ जनवरी २०२१ अन्तर इतिहास +८ व्यास (ऋषि) कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:४००७:४०, १५ जनवरी २०२१ अन्तर इतिहास ० किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:३९०७:३९, १५ जनवरी २०२१ अन्तर इतिहास +३२ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:३७०७:३७, १५ जनवरी २०२१ अन्तर इतिहास +११ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:३१०७:३१, १५ जनवरी २०२१ अन्तर इतिहास +४ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:३१०७:३१, १५ जनवरी २०२१ अन्तर इतिहास +१ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:३००७:३०, १५ जनवरी २०२१ अन्तर इतिहास +३ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०७:२९०७:२९, १५ जनवरी २०२१ अन्तर इतिहास +३ किराँत जाति कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
१२ जनवरी २०२१
- १०:१३१०:१३, १२ जनवरी २०२१ अन्तर इतिहास −३ नेपालको संविधान कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:१११०:११, १२ जनवरी २०२१ अन्तर इतिहास +३ नेपालको संविधान कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:५००९:५०, १२ जनवरी २०२१ अन्तर इतिहास +१२ नेपालको संविधान कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:४८०९:४८, १२ जनवरी २०२१ अन्तर इतिहास +८ संविधान सभा कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:४५०९:४५, १२ जनवरी २०२१ अन्तर इतिहास ० सार्वभौम सम्पन्न राष्ट्रहरूको सूची कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:३८०९:३८, १२ जनवरी २०२१ अन्तर इतिहास +१ सार्वभौम सम्पन्न राष्ट्रहरूको सूची कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:३३०९:३३, १२ जनवरी २०२१ अन्तर इतिहास +५ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:३१०९:३१, १२ जनवरी २०२१ अन्तर इतिहास +१ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२९०९:२९, १२ जनवरी २०२१ अन्तर इतिहास +१ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२८०९:२८, १२ जनवरी २०२१ अन्तर इतिहास +४ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२४०९:२४, १२ जनवरी २०२१ अन्तर इतिहास +४ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२२०९:२२, १२ जनवरी २०२१ अन्तर इतिहास +३ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२१०९:२१, १२ जनवरी २०२१ अन्तर इतिहास +१ रामवरण यादव कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
११ जनवरी २०२१
- १५:४०१५:४०, ११ जनवरी २०२१ अन्तर इतिहास +१ नेपाली कांग्रेस कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३७१५:३७, ११ जनवरी २०२१ अन्तर इतिहास −१७ लोक सेवा आयोग (नेपाल) कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३५१५:३५, ११ जनवरी २०२१ अन्तर इतिहास +१ खिलराज रेग्मी कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३४१५:३४, ११ जनवरी २०२१ अन्तर इतिहास +१ खिलराज रेग्मी कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३३१५:३३, ११ जनवरी २०२१ अन्तर इतिहास +१ खिलराज रेग्मी कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३३१५:३३, ११ जनवरी २०२१ अन्तर इतिहास +१ खिलराज रेग्मी कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १५:३२१५:३२, ११ जनवरी २०२१ अन्तर इतिहास +१ खिलराज रेग्मी कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:२५१०:२५, ११ जनवरी २०२१ अन्तर इतिहास +३ सिक्किम कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- १०:०९१०:०९, ११ जनवरी २०२१ अन्तर इतिहास ० सिक्किम कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:४४०९:४४, ११ जनवरी २०२१ अन्तर इतिहास ० सिक्किम कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:३८०९:३८, ११ जनवरी २०२१ अन्तर इतिहास +१ चिकित्सा शास्त्र कुनै सम्पादन सारांश छैन वर्तमान चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:३७०९:३७, ११ जनवरी २०२१ अन्तर इतिहास +२१ सिक्किम कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२७०९:२७, ११ जनवरी २०२१ अन्तर इतिहास +१ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२६०९:२६, ११ जनवरी २०२१ अन्तर इतिहास +१ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२६०९:२६, ११ जनवरी २०२१ अन्तर इतिहास +१ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२४०९:२४, ११ जनवरी २०२१ अन्तर इतिहास −३ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:२२०९:२२, ११ जनवरी २०२१ अन्तर इतिहास +६० झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:१७०९:१७, ११ जनवरी २०२१ अन्तर इतिहास +५४ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन
- ०९:१४०९:१४, ११ जनवरी २०२१ अन्तर इतिहास +३ झलनाथ खनाल कुनै सम्पादन सारांश छैन चिनोहरू: मोबाइल सम्पादन मोवाइल अनुप्रयाेग सम्पादन आइओएस अनुप्रयाेग सम्पादन


c: text/html

text:
बिहारक तटबंध घोटाला आब सियासी मुद्दा बनल जे रहल अछि। कैको बड़का राजनीतिक दिग्गज एहि बड़का घोटाला पर आब सवाल उठा रहल अछि। एहि मामला मे पटना हाईकोर्ट मे दायर याचिका केँ बाद विभाग सँ जुड़ल अधिकारी सभक घाम छुइट रहल अछि।
अपने क' बता दी सीतामढ़ी मे बरख 2005 मे तटबंध निर्माण आओर ओहिक रख रखाव लेल सरकार द्वारा निविदा निकालल गेल छल। ओहि समय एचएससीएल कंपनी क' 792 करोड़ टाकाक ठेका देल गेल छल। तटबंध निर्माण काज बरख 2011 धरी पूरा करबाक छल, मुदा पूरा नहि भेल।
बरख 2014 मेँ बढ़ैत मंहगाई क' देखैत निर्माण कंपनी केर आग्रह पर फेर सँ ओहि टेंडर केँ लागत रकम बढ़बैत 3604 करोड़ क' देल गेल। टेंडर केर दौरान सरकार कंपनी क' ई जिम्मेवारी देना छल कि जाधरि निर्माण काज चलत सभ बांधक रख रखाव केर जिम्मेवारी सेहो एचएससीएल के होयत।
कंपनी द्वारा तटबंध निर्माण मे लगातार लापरवाही बरतल गेल। विभागीय निर्देशानुसार नहितँ तटबंध केर निर्माण कराओल गेल नहिये ओहिक रखरखाव पर कंपनी द्वारा कहियो ध्यान देल गेल। लगातार कटाव केर चलते तटबंध जगह-जगह क्षतिग्रस्त होयत गेल आओर बाढ़िक दौरान सीतामढ़ी जिला मे पांच जगह पर तटबंध टुटबाक कारण भारी तबाही मचल।
एहि मामला ल'के सीतामढ़ी केँ एक समाजिक कार्यकर्ता पटना हाईकोर्ट मे जनहित याचिका दायर केलनि, जाहिमे निर्माण कंपनी पर विभागीय अधिकारी सभक मिलीभगत सँ एहि योजना मे व्यापक पैमाना पर लूट मचेबाक आरोप लगाओल गेल छल।
ऐहिक बाद पटना हाईकोर्ट द्वारा सरकार क' पूरा मामलाक उच्चस्तरीय जांच करबाक आदेश देल गेल। जांच मामला मे सभसँ गंभीर बात ई रहल कि जाहि कंपनी पर निर्माण एजेंसी संग मिलकेँ बंदरबाट करबाक आरोप लगाओल गेल छल ओहि विभागक अधिकारी सभके शामिल कायल गेल अछि।
सीतामढ़ी जिला मे कुल 90 किलोमीटर धरी बागमती नदी पर तटबंध केर निर्माण कराओल गेल अछि । पछिला 12 बरखक दौरान तटबंध निर्माण के नाम पर लगातार पाई केर लूट भेल, मुदा विभाग द्वारा कहियो एहि पर सवाल नहि उठाओल गेल। आब जखन मामला पटना हाईकोर्ट धरी पहुंच चुकल अछि तेँ अधिकारी सभके घाम छुइट रहल अछि।

robotstxt: allowed

filter: keep


text:
नवादा : मैट्रिकक' परीक्षार्थि लक' जा रहल मैजिक गाड़ी दुर्घटनाक' शिकार भ गेल। एही सड़क दुर्घटना में 20 स' 25 परीक्षार्थी घायल भ गेल छैथ, जाहि में 5 के स्थिति गंभीर अछि। प्राप्त सूचना के मुताबिक मैजिक वाहन पर सवार भ बच्चा सभ परीक्षा देब जा रहल छल।
एही दौरान मैजिक अनियंत्रित भ' क' सड़कक' कात में पलट गेल। जाहि में 20-25 छात्र घायल भ गेल। सड़क दुर्घटना में घायल भेल छात्रक' इलाज नवादा सदर अस्पताल आओर निजी क्लिनिक में करायाल जा रहल अछि। मैजिक वाहन नवादा स' वारसलीगंज जा रहल छल। एही क्रम में कादिरगंज के माया बीघा के लग गाड़ी पलैट गेल।
प्रत्यक्षदर्शी के अनुसार गाड़ी पर क्षमता स' ज्यादा बच्चा बैसेने छल। घटनास्थल पर सदर एसडीपीओ आओर एसडीएम पहुँच क' घायलक' हाल - चाल पुछलाह।


text:
पूर्णियाँ जाई वाली बस में अपन सीट लग सामान सब सरिया के, पत्नी के सीट पर बैसा के अपने पान खाई ले नीचां उतरलहुं।
पान खा के जहिना एलहुं त पत्नी एकटा टेम्पो दिस इशारा करते कहलनि,”वैह अहांक हेमा दीदी। वैह छथि ।” हम अकचकेलहुं, मुदा पत्नीक इशाराक अनुगमन करैत टेम्पो पर नजरि पड़ल त ठीके हेमा दीदी छलीह । हेमा दीदी लग एकटा सोलह-सत्रह बरखक युवक सामान सब के टेम्पो से उतारि के व्यवस्थित क ‘ रहल छल। हमर बस के खुजै में पन्द्रह- बीस मिनट देरी छल, हम हेमा दीदी के टेम्पो दिस बढ़लहुं।आ कि पत्नीक सहज व्यग्रतापूर्ण स्वर कान में पड़ल, जल्दीए चल आएब, गाड़ी ने खुजि जाए।। हम हाथ से पत्नी के इशारा करैत झटैक के हेमा दीदी लग पहुंचलहुं। हम पैर छू के जहिना प्रणाम केलियनि कि हेमा दीदी अचानक हड़बड़ेलीह। किछु क्षण अवाक रहैत एक्के बेर हर्ष आ विस्मय से चकित हमरा चिन्हैत बजलीह, ” मन्नू रौ!”
आई अट्ठारह बरख पर हेमा दीदी से भेंट भेल छल। ऐ बीच हम मात्र तीन या चारि बेर ममा गाम गेल हैब। एक्को बेर हेमा दीदी से भेंट नै भ सकल। नौकरी में एलाक बाद सं फुर्सति कत ‘। हमर ममाक पितियौत भाई, सुरेश बाबू, हमर सुरेश ममा। हमर ममा सब के सम्पत्तिक बंटवारा ल’ के नने के समय से झगड़ा चल अबै छलैन। सालों कोर्ट-कचहरी केलाक बाद कानूनी रूपें त मामला खत्म भ गेल छलनि मुदा हमरा जहिया से मोन अछि जावत ममा सब के जूईत चलैत रहलनि आपसी वैमनस्यता बनले रहलनि। बाद में हमर ममियौत भाई सब स्वत: झगड़ा झंझट छोड़ि सुरेश ममाक बेटा सब सं मेल- जोल क’ लेलनि , से बिशुनजी, हमर छोटका ममाक बेटा से ज्ञात भेल।
त’ हेमा दीदी, सुरेश ममाक बड़की बेटी। हमरा सँ दू बरखक पैघ। नेन्ना मे गर्मी छुट्टी में पन्द्रह- बीस दिन ममा गाम में बितौनाई हमर रुटीन छल। दुनू परिवारक बड़का सब में लाख ने झगड़ा रहऊ मुदा हमरा सब के भिनसर से अन्हार सांझ तक खेलएबाक कार्यक्रम निर्बाध चलैत रहैत छले। हेमा दीदी के अप्पन पिसियौत भाई जगदीश हमरा सब में सबसे पैघ, ओ मातृके में रहि के पढ़ाई क रहल छलाह।जै साल हम छठा से सातवां क्लास में गेलहुं , ओही साल ओ मैट्रिक के परीक्षा देने छलाह। तथापि ओ हमर सभक राजा कबड्डी के सक्रिय सदस्य छलाह।
एक बेर खेलाईत काल तामस में हम हेमा दीदी के खूब जोड़ से धकेल देने रहियैक।ओकर चित्कार आ सब के ओकरा लग दौड़ि के जाईत देखि के हम डर से बारी में नारक- टाल में घुसि के नुका गेल रही। मुन्हैर रैत तक हम नै भेटलियै त कन्नारोहट मचि गेल रहै। राति मे खबासिनी काज क के अपन घर जा रहल छल त टाल लग एकटा पैर बाहर निकलल देखलकै। आंगन आबि के हमर माय के कहलकैन।हमर नानी आ माय खबासिनी संग जाके देखलनि। मां आ नानी हमरा उठा के अनलैन।तेकर बाद तीन दिन तक तक हम खेल से स्वत: वंचित रहि गेल रही।
बाद में हेमा दीदी अपनहिं हाथ पकड़ि के खेलाई ले ल गेल छली। हमरा पूर्ण विश्वास छल जे ओकर हाथ त दु टुकड़ा भईए गेल हेतै। लेकिन ओकरा सही सलामत देखि के जेना विश्वासे नै होई छल।। सैह हेमा दीदी सहोदरो से बेशी अप्पन बहिन जकां हेमा दीदी के प्रेम । छुट्टी समाप्त भेलाक बाद विदा होइतकाल दाड़िम, लताम आ सिंघाड़ा हेमा दीदी से सनेश भेटै छल। सात बरख बीत गेल।। हमर आई.ए के परीक्षा में दू मास बिलम्ब छल।। सूचना आएल जे नानी अब- तब में छथि। ममा गाम गेलहुं।तीन दिनके बाद हेमा दीदी के विवाह रहनि।
नानी के हालत देखैत विघ्न के आशंका से सुरेश ममा अपन सासुर से हेमा दीदी के विवाह करेबाक निर्णय लेलैन आ अगिला भिनसरे सासुर जेबाक तैयारी कर चुकी छलाह। परन्तु विधाता के मर्जी, नानी ओही राति स्वर्गवासी भ गेली। हेमा दीदी के विवाह में आखिर विघ्न पड़िए गेलैन। हमहूं परीक्षा नजदीक रहला के कारण बारह दिन के बाद पटना अपन होस्टल चल गेलहुं। जाई से पहिने हेमा दीदी से भेंट करैले गेलहुं। आब ओ हेमा दीदी नहिं रहि गेल छलीह। हुनकर अपूर्व सुन्दरता आ कद-काठी के कारण स्वभाव में गांभीर्य आ शालीनता आवि गेल छलनि।
सुरेश ममाक विपन्न आर्थिक स्थिति के दुआरे हेमा दीदी नवां क्लास के बाद तीक्ष्ण बुद्धि आ तीव्र आकांक्षा के वावजूद आगू पढ़ाई नै क सकली। बच्चा में डाक्टरनी बनबाक हुनकर प्रतिज्ञा ओहिना मोन अछि। हेमा दीदी से कत्तेक त गप्प करबाक इच्छा होई छल मुदा काजक व्यस्तता में फुर्सति कत’ ।विदा से पहिने हेमा दीदी से भेंट भेल। “खूब मोन से पढ़िहें, बड़का हाकिम बनिहें आ गरीब बहिन के मोन रखिहें।“ हेमा दीदी कानि रहल छली।
…. चारि बरखक बाद पटना में अकस्मात जगदीश भाई से भेंट भ गेल। ममा गामक सभटा हाल- चाल कहलनि। हेमा दीदी के हाल- चाल पुछलियनि त चुप लगा गेला। अनसोहांत लागल। फेर पुछलियनि, की बात जगदीश भाई , कहलहुं नै? पांच- सात मिनटक चुप्पी के बाद कहलनि,” ओकर पति के ब्लड कैंसर भ गेल छलै। दू मास पूर्व ओकर मृत्यु भ गेलै। एहेन अप्रत्याशित घटना! लागल जेना धरती तीव्र गति से घूमि रहल हो, एकदम अन्हार। हेमा दीदी के वैधव्य के खबरि के बाद सामान्य होएवा में लगभग आठ- दस दिन लागि गेल। जगदीशे भाई कहलनि,” हेमा दीदी के चारि बरखक एकटा बेटी छैन। ” सासुर पूर्णियां से सटले बेलागंज छैन। सासुर में अन्न- पानि के कोनो कष्ट नै । हेमा दीदी के पति हरिहर बाबू लगभग तीन बरख से कलकत्ता में कोनो जूट फैक्ट्री में मैनेजर छलखिन। पति आ बेटी के संग कलकत्ता में हेमा दीदी खूब खुशी से रहि रहल छलीह। दुर्गा पूजा मे हुनकर पति छुट्टी ल के सपरिवार अपन गाम वेलागंज आएल छला। गाम में अचानक तेज बुखार भ गेलैन। स्थानीय डाक्टर के इलाज चललनि मुदा ज्वर नै उतरलनि।
हेमा दीदी दियर के संग क के पति आ बेटी के संग कलकत्ता चल गेली । बड़का अस्पताल में सबटा जांच भेलाक बाद डाक्टर ब्लड-कैन्सर कहलकनि। अपना भरि इलाज होइत रहलनि, मुदा चारि मास के बाद देहान्त भ गेलैन। बहुत इच्छा भेल ,एक बेर हेमा दीदी के भेंट क’ आबी लेकिन साहस नै भेल। ऐ बीच शिक्षा विभाग में अधिकारी के पद पर चुनाव भेलाक बाद हमर पोस्टिंग भभुआ, दक्षिण बिहार में भ गेल छल।
सोलह बरखक समय बहुत होई छै।हमर पांचम पोस्टिंग पटना में छल। सात दिन पहिने हमर ट्रांस्फर पूर्णियांँ भ जेबाक अधिसूचना भेटल। हमर पत्नी, उर्मिला, पटना से ट्रांस्फर भ गेला से दुखी छलीह। मुदा कहलनि , चलू पूर्णियां में अहांक हेमा दीदी से भेंट हैत।
पछिला सत्रह बर्ष में आफिस के व्यस्तता आ अपन पारिवारिक उत्तरदायित्वक निर्वाह , हेमा दीदीक स्मरण क्षीण भ गेल छल।
बीच में चारि बर्ष पूर्व हमर ममाक बेटी के विवाह में हम विभागीय व्यस्तताक कारण नहिं जा सकल रही। उर्मिला बेटा वरुण आ बेटी रेखा के संग हमर ममा गाम गेल छली। हेमा दीदी सेहो गेल छलीह।
उर्मिला के पहिले बेर हेमा दीदी से भेंट भेल छलनि लेकिन चारिए- पांच दिन में दुनू में खूब घनिष्ठता भ गेलैन। उर्मिला वापस एलाक बाद से जखैन- तखैन हेमा दीदी आ हुनकर बेटी नीलम के प्रशंसा करैत अघाई नै छलीहे। नीलम से पता चला जे हेमा दीदी के सासुर में भिन-भिनौज भ गेलैन, आब हेमा दीदी अपन खेत- पथार नीक जकां सम्हारि लेने छली। बेटी नीलम एम.बी.बी.एस क चुकल छलखिन। हमरा हेमा दीदी के डाक्टरनी बनैक प्रतिज्ञा मोन पड़ि गेल। नीलम के विवाह सेहो डाक्टर से भेल छलै। ओई समय हमर पोस्टिंग भागलपुर में छल। नीलम के विवाह में सपरिवार एबाक निमंत्रण पत्र हमरा घुमैत- फिरैत अढ़ाई बरख पर पटना में भेटल छले।
अचानक मोन पड़ल, काल्हि अखबार में एकटा डाक्टर दम्पत्ति के अमेरिका जेबाक सूचना निकलल छलैक। अखबार से मिलान कएल त ठीके हेमा दीदी के बेटी- जमाय के फोटो छलैन। पटना के बस स्टैन्ड पर हेमा दीदी के जहिना पैर छू के प्रणाम करै छलियैन कि अकचकेली , मन्नू रौ!
” कत्त’ छें आई -काल्हि? तों नीलम के विवाह में नै एलें?” किछु क्षण ले हम जेना अतीत में समाधिस्थ भ गेल रही। हेमा दीदी के आवाज सँं संज्ञा वापस आएल। हलुक रंगक शाड़ी में गरिमामय गौरवर्ण हेमा दीदी हमरा समक्ष छली। अपनै कहलनि, ” नीलम सभक अमेरिका जेबाक तिथि दू मास बढ़ि गेल छलै। आईए हवाई जहाज में दिल्ली से विदा क के आबिए रहल छी। ई हमर जौत छियाह ,हमरा संग दिल्ली गेल छलाह।। हमर बस खुजि रहल छल। उर्मिला जोर से आवाज द’ रहल छलीह। झटकि के आबि के हम बस में चढ़लहुं। उर्मिला के कहलियनि,” देखियौ, हेमा दीदी अपने त डाक्टर नै बनली, बेटी के डाक्टर बना के अपन प्रतिज्ञा पूरा केलनि। हमर बस खुजि गेल छल। हमर मोन उद्वेलित छल।एहेन कष्टपूर्ण तपस्या सब से संभव छै? हे भगवान ! बीस बरखक वैधव्य जीवन जेकर मुंह देखि के बितौलनि , दीर्घकाल ले ओकर विछोहक दुख सहन करबाक साहस हेमा दीदी के देवैन।
****समाप्त****


text:
जुड़य सँ पहिने अपन नेत आ ईमानदारी चेक करब जरूरी
शुभ समाचार ईहो अछि जे मिथिला समाज तेजी सँ दहेज मुक्त समाज बनि रहल अछि आर एहि अभियान केँ सेहो अधिकाधिक समर्थन समाज द्वारा देल जा रहल अछि। एकर ताजा उदाहरण थिक फेसबुक पर २०११ सँ संचालित ‘दहेज मुक्त मिथिला’ समूह। २०२० केर अन्त-अन्त मे अबैत एहि ठाम आब ४१ हजार सदस्य दहेज मुक्त मिथिला केर संकल्प लेल प्रतीत होइत छथि। हालांकि किछु लोक मात्र अपन काज सुतारबाक लेल सेहो एतय समय-समय पर देखाइत रहला अछि। संकल्प लेबाक ढोंग कय केँ वर्चुअल (आभासी) संसार मे कियो अपना केँ दहेज मुक्त होयबाक बात कहि सकैत अछि, मुदा जखन ओकर व्यवहार, बात आ विचार सब सोझाँ अबैत छैक तखन स्पष्ट भऽ जाइत छैक जे ओ दहेज केर मांग करय लेल वा मांग पूर्ति कय केँ अपन बेटीक विवाह करय लेल सिर्फ परिचय केर तलाश मे सदस्य बनल अछि। दहेज मुक्त मिथिला समूह पर एहि तरहक लोक केँ देखिते देरी ‘गलहस्तेन धोधरः’ कय देबाक नियम छैक। मात्र वैह व्यक्ति एतय सदस्य बनि सकैत अछि जे ‘मांगरूपी दहेज विरूद्ध संकल्प लेने हो’।
एहि समूह पर अहाँ सब सेहो सदस्य बनि सकैत छी, लेकिन ध्यान रहय जे जुड़बाक समय जे सब शर्त आ संकल्पक प्रारूप आबय तेकर जवाब जरूर दय देबैक। कृपया मोन मे बेईमानी हुअय त अहाँ सदस्यता नहि लेब, कारण बाद मे गलहस्तेन धोधरः होइ ताहि सँ नीक ओतय जेबे नहि करू।
ग्रुप मे जुड़बाक लेल एतय क्लिक करूः
हरिः हरः!!


text:
दरभंगा : जाले क भाजपा विधायक विजय कुमार मिश्र कहला अछि जे राज्य सरकार जिला क पौराणिक आ ऐतिहासिक अहिल्या स्थान क सौंदर्यीकरण आ जीर्णोद्धार लेल 2 करोड़, 82 लाख 19 हजार टका देलक अछि। आब एहि स्थान क कायाकल्प भ सकत। ओ कहला जे गत जून मास मे जाले विधान सभा क्षेत्र क भ्रमण क दौरान मुख्यमंत्री नीतीश कुमार अहिल्या स्थान क सौंदर्यीकरण आ गौतम कुंड क जीर्णोद्धार क आश्वासन देने छलाह। एकर बाद पर्यटन विभाग अहिल्या स्थान क सौंदर्यीकरण लेल 2 करोड़, 82 लाख 19 हजार टका क स्वीकृति प्रदान केलक अछि। आवंटित राशि क विरुद्ध विभाग एहि वित्तीय वर्ष मे 30 प्रतिशत यानी 84 लाख टका विमुक्त सेहो क देलक अछि। ओ कहला जे अगिला मास क प्रथम सप्ताह मे एहि काज क निविदा क प्रक्रिया पूरा क लेल जाएत। विधायक कहला जे एकर अलावा सिंचाई विभाग गौतमकुंड क जीर्णोद्धार लेल तीन करोड़ टका क स्वीकृति प्रदान केलक अछि। ओ एहि काज लेल क्षेत्र क जनता दिस स मुख्यमंत्री कए धन्यवाद देलथि अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मधुबनी. पश्चिमी कोसी नहर परियोजना क अवशेष आ पुनर्स्थापन कार्य क अंतर्गत 696 करोड़ क लागत स एकरा पूरा करबाक मुख्यमंत्री नीतीश कुमार वीडियो कॉन्फ्रेंसिंग क माध्यम स कार्यारंभ केलथि. करीब 62 साल पहिने बनल एहि योजना कए पूरा करबा लेल आब विभिन्न लघु नहर, उप नहर, शाखा नहर आ वितरणी क निर्माण होएत.
उल्लेखनीय अछि जे पश्चिमी कोशी मुख्य नहर स निकलै वाला 42.07 किमी लंबा झंझारपुर शाखा नहर क मुख्यमंत्री पिछला 26 अगस्त कए उद्घाटन केने छलाह. 33.9458 करोड़ रुपये क लागत स झंझारपुर शाखा नहर क अवशेष आ पुनर्स्थापन क कार्य दिसंबर 2019 मे प्रारंभ भेल छल. एकरा 2021 क मध्य मे पूरा भ जेबाक छल, मुदा जल संसाधन विभाग एकरा निर्धारित समय स एक वर्ष पहिने रिकार्ड अवधि मे पूरा क लेलक.
एहि झंझारपुर शाखा नहर क द्वारा करीब 33,000 हेक्टेयर मे सिंचाई सुविधा उपलब्ध भ जायत. एहि स मधुबनी जिला क बाबूबरही, अंधराठाढ़ी, झंझारपुर, लखनौर आ मधेपुर प्रखंड क किसान लाभान्वित हेताह.
पश्चिमी कोसी नहर परियोजना कए योजना आयोग 1962 मे मंजूरी देने छल. 1972 मे एहि पर कार्य शुरू भेल छल. परियोजना क तहत जाहि नहर सब क निर्माण भेल, ओहि मे स बेसी सिंचाई क्षमता ह्रासित भ चुकल अछि. जुलाई 2020 मे राज्य सरकार द्वारा पश्चिमी कोशी नहर प्रणाली क अवशेष आ पुनर्स्थापन कार्य कए पूरा करेबा लेल 2372.528 करोड़ क पुनरीक्षित प्रशासनिक स्वीकृति देलक.
एहि पैघ परियोजना क पूर्ण भेला स मधुबनी क लौकही, खुटौना, बाबूबरही, फुलपरास, अधंराठाढी, घोघरडीहा, झंझारपुर, लखनौर, राजनगर, खजौली, पंडौल, बेनीपट्टी, हरलाखी, मधवापुर, कलुआही, रहीका, बासोपट्टी, बिस्फी आ दरभंगा क केवटी, मनीगाछी, दरभंगा सदर, बेनीपुर प्रखंड क किसान लाभान्वित हेताह.


text:
समदिया
पटना । बिहारक भाषा आ लिपि लेल शुभ समाद अछि। बिहार ज्युडिशियल एकेडेमी मे कैथी लिपिक विधिवत पढाई शुरु भ गेल अछि। एकरा लेल कई साल स प्रयास चलि रहल छल। आखिरकार कैथी लिपि के प्रशिक्षण क महत्व कए न्याय प्रणाली स जुड़ल शीर्षस्थ लोक सब स्वीकार केलथि आ बिहार ज्युडिशियल एकेडेमी मे एकर विधिवत् पढ़ाई आरंभ भ सकल। पटना हाई कोर्ट क वरिष्ठ अधिवक्ता प्रसाद साहब क एहि मे पैघ भूमिका रहल। श्री प्रसाद अपने गणित विषय लकए एम.ए. केलथि आ कॉलेज मे अध्यापक बनबाक इच्छा रखैत छलाह, मुदा औकील बनि गेलाह। कई पीढी स कैथी स जुड़ाव रहबाक कारण स अध्यापक नह बनिकए हाईकोर्ट मे ओकील बनि कैथी पढैत रहलाह।
कैथी लेल लगातार आवाज उठेनिहार बिहार रिसर्च सोसायटीक शिवकुमार मिश्र क कहब अछि जे जखन ज्युडिशियल एकेडेमी मे कैथी पढ़ाई भ सकैत अछि त जमीनक अधिकतर दस्तावेज कैथी मे अछि। एहन मे बिहार प्रशासनिक अध्ययन स जुड़ल संस्थान मे सेहो कैथी क पढ़ाई हेबाक चाही। कैथीक इतिहास नामक पुस्तक लिखनिहार भैरव लाल दास क मानब अछि जे जमीन स जुड़ल सबटा अधिकारी आ कर्मचारी सब कए कैथी लिपि सीखबाक चाही।
दोसर दिस पुराविद परिषद पटना मे 20 तारीख स 26 तारीख तक कैथी आ मिथिलाक्षर, दूनू लिपिक प्रशिक्षण शिविर आयोजित केलक अछि। जाहि मे आम लोक कए एहि दूनू लिपि स परिचित कराउल जाइत।


text:
विराटनगर, समय १२ बाजिकय ५० मिनट पर अचानक मकान, बिजुलीक तार, गाड़ी आदि जोर-जोर सँ काँपय लागल। लगभग १ मिनट तक कम-बेसी ई थरथराहट सँ लोक पहिने तऽ अपना-आपकेँ सुरक्षित स्थान पर लाबि आश्वस्त होमय चाहल। मुदा शीघ्रहि कार्यालय, विद्यालय, बाजार, सड़क, कालोनी आदि मे हड़कम्प मचि गेल – सब कियो अपन-अपन घर-परिवारक लोक लेल चिन्तित भागमभाग मचाबय लागल। विद्यालय मे संयोग सँ टिफीनक समय रहबाक कारणे कोनो प्रकारक पैघ खतरा होइ सँ बचि गेल। बाजार व आसपास सँ भेटल खबड़ि केर मुताबिक जान-माल वा सम्पति-मकानकेँ कोनो तरहक क्षति नहि पहुँचल अछि।
एक बेर फेर लेकिन लगभग दुइ सप्ताह बाद भेल ई जोरदार भूकंप सँ लोक मे बढि रहल विश्वास कमजोर भेल आ प्राकृतिक आपदाक अनिश्चितता सँ फेर जनमानस आक्रान्त भेल देखा रहल अछि। चारूकात लोक अपन-अपन परिजन सँ सम्पर्क मे कुशल-क्षेम लय रहल देखाइछ। विद्यालय सँ बच्चा सबकेँ अनिश्चितकाल लेल छुट्टी दऽ देल गेल अछि। एकटा अजीब अनिश्चितताक दौर मे लोकमानस त्रसित बनि जीवन निर्वाह लेल बाध्य अछि। निस्तुकी किछु नहि कैल जा सकैत छैक, बस सावधानी आ सतर्कता सँ अपन जान-मालक सुरक्षा करबाक लेल सब कियो आतुर देखाइत अछि।
आजुक भूकंपक केन्द्र नेपालक शिखर चोटी माउन्ट एवरेस्टक समीप नामचे बाजार आ नेपाल-चीन सीमाक्षेत्र व पूर्व मे सेहो सबसँ अधिक क्षति भोगल स्थान सिन्धुपाल्चोक मे मानल जाइत अछि। अर्थक्वेक ट्रैक मे देखायल गेल केन्द्र तथा भूकंप प्रभावित क्षेत्र एखन धरि कुल १० झटका आबि जेबाक फोटो सहित समय व भूकंपक मापन प्रकाशित केने अछि। एहि सब मे सर्वाधिक क्षमताक ७.३ रिक्टर स्केलक भूकंप जे १२:५० नेपाली समयानुसार आयल ताहिकेँ देखायल गेल अछि। नेपालक भूगर्भशास्त्री लोकविजय अधिकारीक अनुसार ई सबटा पुर्व मे आयल महाभूकंपक पराकम्पन थीक, कारण क्षेत्र पूर्ववत् वैह अछि जे ओहि दिन छल, कहल गेल अछि। हुनका मुताबिक पूर्वक भूकंप सँ कम क्षमताक भूकंप छल आ पराकम्पन छल। अमेरिकी भूगर्भ अनुसंधान केन्द्र मुताबिक सेहो ७.३ रिक्टर भूकंप मानल गेल अछि।


text:
दरभंगा, २१ अप्रैल, २०१५. मैथिली जिन्दाबाद – रिपोर्ट
संस्कृत विश्वविद्यालय – दरभंगा मे आयोजित एक अन्तर्राष्ट्रीय सेमिनारक अतिथि डा. विन्देश्वर पाठक द्वारा रु. २२ लाख केर अनुदान उपलब्ध करायल गेल। एकर उपयोगिता एक अक्षय कोष केर रूप मे करबाक अनुरोध विश्वविद्यालय प्रशासन सँ कैल गेल अछि। संस्कृत भाषाक महत्त्व केँ आत्मसात करैत अध्ययनरत छात्र केँ छात्रवृत्ति देबाक लेल एहि तरहक पुण्यक कार्य डा. पाठक द्वारा कैल गेल अछि। कहल गेल अछि जे उपरोक्त रकम सँ प्राप्त सालाना ब्याज-आमद केँ निश्चित छात्र बीच छात्रवृत्तिक रूप मे देल जायत। विदित हो जे अन्तर्राष्ट्रीय सेमिनार संस्कृत शिक्षा संबंधी विभिन्न विषय ओ सत्र मे बाँटल गेल अछि जाहि मे सहभागी विशिष्ट स्रोत व्यक्ति द्वारा प्रस्तुति सँ लगभग २०० सहभागी प्रतिनिधि केँ लाभ भेटतनि। एहि सेमिनार मे देश-विदेश सँ उपस्थित प्रतिनिधि लोकनिक एकठाम उपस्थित भेला सँ उत्सवमय माहौल बनल अछि दरभंगा मे।
एहि बीच मैथिली लोकसंस्कृति मंच दरभंगा द्वारा डा. विन्देश्वर पाठक केँ मानवता प्रति सेवाक उच्च मूल्यांकन करैत सम्मानित कैल जेबाक समाचार मंचक सचिव प्रो. उदय शंकर मिश्र मैथिली जिन्दाबाद केँ करौलनि। डा. पाठक सुलभ इन्टरनेशनल समान देशव्यापी शौच-व्यवस्थाकेँ व्यवस्थित करयवला संस्थाक संस्थापक छथि आ स्वयं मिथिला धरतीक एक लाल देश-विदेश मे अनेको सम्मान सँ सम्मानित हस्ती सेहो छथि। मिथिलाक धरती हिनका सँ आब ओहिना किछु माँग करैत अछि जेना कोनो वृद्ध माय अपन जवान सपुत सँ सेवा चाहैत अछि – उपरोक्त सम्मान समारोह मे वक्ता लोकनि द्वारा एहि प्रकारक भावना उद्गार व्यक्त कैल गेल। संगहि डा. पाठक अपन सर्वस्व मातृभूमि आ राष्ट्र वास्ते समर्पित रहबाक बात कहि सम्मान प्रति आभार प्रकट केलनि।


text:
पटना । बिहारक सभ जिलामे छोट उद्योग खोलल जयबाक क्रम शुरू भ’ गेल अछि। एकरा जिला औद्योगिक नव प्रवर्तन योजनाक अंतर्गत खोलल जा रहल अछि। एकरा लेल सरकार सभ जिलाके 50-50 लाख टाका देने छल।
सभ 38 जिलामे एखन धरि 189 छोट उद्योग चिन्हित भ’ चुकल अछि. बेगूसराय आ कैमूरमे त’ चारि ठाम काज शुरू होयबाक दावा सेहो उद्योग विभाग कयलक अछि। एहि सभ छोट उद्योगमे प्रवासी श्रमिकक समूह बना क’ हुनका रोजगार देल जा रहल अछि। सभ समूह पर 10 लाख टाका खर्च कयल जयबाक अछि। कोरोना कालमे बिहार लौटयवला लाखो प्रवासी श्रमिकक लेल राज्य सरकार कतेको नव योजना शुरू कयने छल। नव निवेशके आकर्षित करबाक लेल औद्योगिक निवेश प्रोत्साहन नीतिमे सेहो कतेको प्रमुख बदलाव कयल गेल अछि.
सरकार एहि क्रममे जिला औद्योगिक नव प्रवर्तन योजना शुरू कयने छल। एकरा अंतर्गत सभ जिला पदाधिकारीके सूक्ष्म इकाइ स्थापित करेबाक लेल 50 लाखक नव प्रवर्तन निधि देल गेल अछि. एहि धनराशि स’ सभ जिलामे स्थानीय विशेषता आ श्रमिकक जरुरति आ कुशलताके ध्यानमे रखैत 189 सूक्ष्म माने छोट उद्योग खोलल गेल अछि।
जिला स्तर पर प्रवासी श्रमिक वा कुशल कारीगरक समूह बनाओल गेल अछि। जे एकहि सेक्टर स’ जुड़ल होअय. कतेको ठाम एहि प्रक्रियाके अंतिम रूप देल जा रहल अछि। एहि समूहक पंजीकरण कराओल जा रहल अछि. सभ समूहमे कम स’ कम 10 गोटे होयताह. सभ समूह पर 10 लाख खर्च कयल जयबाक अछि त’ एहि लेहाज स’ सभ जिलामे पांच समूह बनाओल गेल अछि. माने पांच-पांच उद्योग सभ जिलामे स्थापित भ’ रहल अछि। ओतहि प. चंपारणमे एहन उद्योगक संख्या छह अछि।
राज्य सरकार एहि योजनाक अंतर्गत स्थापित इकाइक फारवर्ड आ बैकवर्ड लिंकेजके सेहो सुनिश्चित करबाक निर्देश देलक अछि। जाहि स’ इ इकाइ बहुत काल धरि कार्यरत रहि सकय. माने एहि इकाइके ने त’ कच्चा मालक कोनो दिक्कत होअय आ ने एकरा द्वारा तैयार मालके बाजारक।
एहि समूहक लेल सिलाई केंद्र, पेपर ब्लॉक उपकरण, हस्तकरघा बुनाई केंद्र, बढ़ईिगरी केंद्र, मशरूम प्रसंस्करण केंद्र, शहद निर्माण, बेकरी, स्टील फर्नीचर, खेलाक सामान, जैकेट आ बैग निर्माण, बांस उत्पाद पर आधारित उद्योग, लाउंड्री, लकड़ीक फर्नीचर, रेडीमेड गारमेंट, पेवर ब्लॉक, जरीक काज, इम्ब्राइडरी, अचार निर्माण, हैंडीक्रॉफ्ट, बनाना फाइबर, फुटवियर, पीवीसी बोर्ड, अगरबत्ती निर्माण आदि उद्योग खोलल जा रहल अछि. एहि सभक शुरू होइते हजारो लोकके रोजगार भेटत.


text: पटना। बीजेपी के निष्कासित नेता जसवंत सिंह कहला जे पूरा देश मे विकास कए लेल आंदोलन क शानदार प्लेटफॉर्म अछि आ बिहार राजनीतिक रूप से सेहो परिवर्तन क आधार तैयार करैत अछि। पटना मे आयोजित एक समारोह मे अपन किताब क उर्दू अनुवाद मे महात्मा गांधी आ जयप्रकाश नारायण क चर्चा करैत सिंह कहला जे भारतीय राजनीति मे ऐतिहासिक परिवर्तन कए लेल बिहार पुन: अग्रणी राज्य बनत। सिंह ऑल इंडिया यूनाईटेड मुस्लिम मोर्चा आ राज्य सभा क सांसद डॉ. एम एजाज अली क सेहो धन्यवाद देलथि, जे हुनकर किताब क उर्दू अनुवाद केलथि। एहि अवसर पर पूर्व केंद्रीय मंत्री आरिफ मोहम्मद खान कहला नेता कए देश क मजबूत बनवाक तरफ काज करवाक चाहि।


text:
पटना, मार्च १०, २०१६. मैथिली जिन्दाबाद!!
पूर्व आइपीएस अधिकारी तथा बिहार राज्य धार्मिक न्यास समितिक अध्यक्ष आचार्य किशोर कुणाल फेसबुक द्वारा जानकारी दैत घोषणा केलनि अछि जे ओ आइ समितिक अध्यक्ष पदभार हस्तान्तरण कय देता। एहि सँ बेसी कोनो तरहक जानकारी हाल धरि प्राप्त नहि भेल अछि। टेलिफोन द्वारा सम्पर्क केला पर ओ महावीर मन्दिर पटना मे पाठ पर बैसि जेबाक कारण बाद मे सम्पर्क करबाक जानकारी हुनक निजी सचिव सँ भेटल।
एहि सँ पूर्व आचार्य किशोर कुणाल अपन मनक अन्तर्भावना व्यक्त करैत फेसबुक स्टेटस पर लिखने छलाह जे “ना हार में ना जीत में, किञ्चित नहीं भयमीत में, संघर्ष पथ पर जो मिले ये भी सही वो भी सही, वरदान माँगूँगा नहीं।” – कयास टा लगा सकैत छी जे एक अत्यन्त ईमानदार आर कर्मठ आइपीएस अधिकारीक रूप मे प्रसिद्ध आचार्य टाइटिल सँ पर्यन्त सुशोभित किशोर कुणाल कोनो बिपरीत परिस्थिति मे समझौता नहि करबाक ठानि चुकल छथि आर ओ अपना केँ पदमुक्त करब चुनलनि, जेना कहियो ओ अपन पूलिस अधिकारीक पद सँ स्वैच्छि अवकाश ग्रहण करैत राजनीतिक झोल सँ ऊपर अपना केँ सिद्ध कएने छलाह।
आचार्य किशोर कुणाल सँ परिचित, हुनक कार्यशैलीक प्रशंसक लोकनि एहि समाचार सँ दुःखी भेला अछि। लेकिन जाबत एहि सन्दर्भ सब रहस्य पर सँ पर्दा नहि उठत, आगाँ किछु कहबाक स्थिति नहि अछि। विदित हो जे आचार्य कुणाल केँ रहैत पटनाक महावीर मन्दिर सहित समूचा राज्य केर विभिन्न महत्वपूर्ण धार्मिक स्थलक रेख-देख आ संरक्षणक जिम्मेवारी राज्य सरकार द्वारा निर्वाह कैल गेल। हलाँकि मिथिला क्षेत्र लेल किछु विशेष कार्य नहि कय सकबाक आर गोटेक निजी धर्म क्षेत्र केँ जबरदस्ती राज्यक हिस्सा बनेबाक तथाकथित आरोप आचार्य पर लगैत रहलनि अछि। परन्तु हिनक समर्पण आर कार्यशैलीक प्रशंसा दहोंदिशि होएत रहल अछि ताहि सँ कियो नकारि नहि सकैत अछि।
मैथिली जिन्दाबाद प्रयास मे अछि जे आचार्य किशोर कुणाल संग साक्षात्कार एहि सम्बन्ध मे शीघ्र पाठकवर्ग धरि आनय। आचार्य कुणाल आजीवन नीक योगदान करैत रहला अछि, आगुओ लेल शुभकामना।


text:
मैथिली साहित्य मे नवतुरिया रचनाकारक प्रवेश एकदम न्यून देखाइतो, जतेक उपस्थिति अछि से कम नहि। एहि क्रम मे मात्र किछुए वर्ष मे अनेको रचना सँ मैथिली केँ पुष्ट कएनिहार अमित मिश्र संग भेल साक्षात्कारकेँ मैथिली जिन्दाबाद पर प्रकाशित कैल जा रहल अछि।
अमितजी! बधाई! अहाँक साहित्य यात्रा बहुत कम उम्र मे नीक उत्कर्ष पर पहुचबाक प्रसन्नता भऽ रहल अछि। अहाँक साक्षात्कार मैथिली जिन्दाबाद पर रखबाक इच्छा सँ किछु प्रश्न पर जबाब चाही:
१. वर्तमान मे अहाँ कि काज कय रहल छी?
अमित: वर्तमानमे चाकरी लागि कऽ कने व्यस्त छी, पैघ रचना लिखबाक समय कने कम भेटैत अछि मुदा छोट-छोट कविता गजल आ चरिपतिया सब फेसबुक आ अपन ब्लाग “नव अंशु”क ( www.navanshu.blogspot.com ) माध्यमसँ नियमित रूपसँ परसि रहल छी ।
२. साहित्य मे रुचि कहिया जागल?
अमित: हमर परिवारिक बैकग्राउण्ड साहित्यसँ कहियो नै रहल । ओना हमर गाम करियन (जिला-समस्तीपुर) विद्वानक गाम अछि एतय महान दार्शनिक उदयनाचार्य जनम लेलनि । हमर गाम माटि-पानि साहित्यसँ भीजल अछि । गाममे दर्जनो नव-पुरान रचयिता छथि । शाइद तकरे प्रभाव हमरोपर पड़ल अछि । हमर लेखन लगभग 2007 मे शुरू भेल जखन हम नवम-दसम् पढ़ैत रही । हमर एकटा संगीक मनमे शाइद प्रेमक बीया अंकुरित भेल छल कारण जे ओ बेसी काल एहने चर्चा करैत छलथि आ ओ नित दिन हमरा सभक बीच नव-नव चर्चा करैत रहैत छलथि । हुनके बातसँ प्रभावित भऽ कऽ हम पहिने गीत लिकब शुरू केलहुँ । बादमे आगूक पढाइ लेल दरभंगा आबि गेलहुँ। ओतऽ मधुबनीक किछु छात्र सबसँ दोस्ती भेल आ संगतिक असर एहन पड़ल जे हमर भाषा पहिनेसँ बेसी शुद्ध भऽ गेल । 2008-10 बीच हम I.sc मे रही आ लेखन कम करैत रही । 2011क अन्तमे विदेहक सहयोग भेटल आ गीत लेखन छोड़ि गम्भीर साहीत्य लिखऽ लागलौं । ओना एखनो गीत लिखै छी आ हमर किछु एलवम आयल अछि । एखनो एकटा भगवती गीतक एलवम आ एकटा मैथिली संस्कार गीतक एलवम रेकर्ड होइ बला अछि ।
३. मैथिली संग जुड़ावक कि इतिहास मोन पड़ैछ?
अमित: पहिनहियें कहि चुकल छी जे शुरूमे गीत लिखब आरम्भ केने छलहुँ । हमर भाषा मैथिली, भोजपुरी आ हिन्दी छल । मैथिली कमे जकाँ छलै । मैथिलीसँ जुड़ाब हमर दरभंगा प्रवासक बीच भेल । ओतुका संगी सबसँ मैथिली दिस झुकबाक प्रेरणा भेटल आ एखन धरि मैथिलीक सेवामे लागल छी ।
४. मैथिली भाषाक साहित्य वा लेख-अभिलेखक पठन संस्कृति धुमिल छैक। कि अहाँकेँ एना लगैत अछि?
अमित: बड भारी प्रश्न पुछि देलियै अहाँ । हमरा जानैत मैथिलीक पठन संस्कृति एखनो बड बेसी मजगूत अछि । हाँ , एकटा बात जरूर छै जे मैथिलीकेँ ताकि कऽ पढ़निहारक कमी छै । बहुतो पत्र-पत्रिका आम जन धरि पहुँचिते नै अछि । एखनो मैथिलीमे वितरण करै बला प्रकाशनक कमी अछि । सब साल पोथी छपैत अछि मुदा ओकर जानकारी सबकेँ नै भऽ पाबै छै । आखिर हमरा पता चलतै तखन तऽ कीनबै आ पढ़बै । उदाहरण लिअ जे हमर स्कूलक बहुतो नेना एखन मैथिलीसँ परिचित छथि आ पढ़ैत छथि । हम हुनका सबकेँ एकर सामग्री उपलबद्ध करबैत छी । हमर सहकर्मी सब माँगि कऽ पढ़ैत छथि । तेँ कहै छी जे जा धरि सब ठाम मैथिली नै पहुँचतै ता धरि मैथीली पठनक संस्कृति धूमीले जकाँ देखाइ पड़तै ।
५. अहाँ निरन्तर लेखनी कोन उत्साह या बल या जोश या होश मे करैत छी? विस्तार सँ आ हृदयक बात बताउ।
अमित: हमर लेखनीक उत्साह पाठकक नेहक बले बनल अछि । स्थापित पत्र-पत्रिका हमरा सन नवांकुरकेँ छापैसँ परहेज करै छथि । लिख कऽ डायरीक कोनो पन्नामे चपोइत कऽ रखनाइ हमरा नीक नै लगैत अछि । इएह कारण अछि जे हम अपन सब रचना लिखबाक क्रमानुर फेसबुकपर दैत रहै छी । ओतुका पाठकसँ भेटल आशीष हमरा और लिखबाक लेल प्रेरित करैत अछि । संगे समाजमे घटैत रंगबिरही घटना सेहो लिखबाक लेल विवश करैत अछि । किछु गोटे आब सेलीब्रेटी जकाँ मानऽ लागलनि अछि आ हमरासँ बड बेसी अशा बान्हि लेलनि अछि । हुनको विश्वास बनेने रहबाक लेल हम लिखैत छी ।
६. एखन धरि कतेक रचना लिख लेलहुँ? कतेक प्रकाशित आ आरो भविष्य मे कतेक सक्रियता सँ एहि भाषाक सेवा मे रहब?
अमित: एखन धरि लगभग 400 गीत, 300 गजल 101 बाल गजल, 170 बाल कविता, 190 लघुकथा, 4 टा लघुनाटक आ एकांकी आ 15 टा कथा संग सैकड़ो रूबाइ कता चरिपतिया हाइकू सब लिखने छी । हमर एकटा गजल संग्रह ”नव अंशु” प्रकाशित अछि आ एकटा बाल कविता संग्रह जल्दीए आएत । ई एखन प्रेसमे अछि । बाद बाँकी लगभग सात गोट पोथीक पांडुलीपि तैयार अछि । भगवान जहिया पार लगेथिन तहिया छपतै ।रहल बात मैथिली लेखनमे रमल रहबाक तऽ हम मैथिलीकेँ नम्वर एक पर रखने छी आ रखने रहब ।
७. कि अहाँ केँ एना लगैत अछि जे मैथिली साहित्य मे सेवाक उचित सम्मान भेटैत छैक? पाठक, समाज, विद्वान्, साहित्यकार आ साहित्यिक उत्थान लेल जिम्मेवार विभिन्न सरकारी व अन्य गैर सरकारी संस्थागत निकाय केर अलग-अलग योगदानक परिप्रेक्ष्य मैथिली लेल अहाँक विचार राखू।
अमित: मैथिली साहित्यक सेवामे जहाँ धरि सम्मान भेटबाक गप अछि तऽ नवतुरिया लेल एकर कमी देखना जाइत अछि । स्थापित पत्र-पत्रिका वा साहित्यकार एकरा अपन बारीक पटुआ जकाँ मानैत छथि । एतऽ मार्गदर्शकक खगता अछि । जानकार लोक अपन ज्ञान शेयर करैसँ बचल रहै छथि । फेसबुकेपर देखियौ ने जे लाइक-काॅमेण्ट करनिहारक संख्या कते कम अछि । नीकसँ नीक रचनापर लेखककेँ उदासिये हाथ लागैत छै । मैथिलीकेँ जीएबाक लेल पुरनाएल गाछकेँ नव कोंपल लेल संरक्षण देबऽ पड़तै ।
८. कि मैथिली जिन्दाबाद पढैत छी? ओनाहु कतेक समय मैथिली पढबाक लेल खर्च करैत छी?
अमित: मैथिली जिन्दाबादक लोकार्पण दिनसँ हम नियमित एकरा पढ़बाक प्रयास करैत छी । ओना कहियो काल छुटियो जाइत अछि । दिन भरि पोथी पढ़बाक समय नै भेटैत अछि मुदा राति कऽ लगभग एक घण्टा मैथिली पोथी खास कऽ कथा आ उपन्यास पढ़ैत छी ।


text:
प्रयोगकर्ता वार्ता:Ganesh Paudel
धन्यवाद ! बिप्लब आनन्द (वार्ता) १६:१०, १३ नवंबर २०१४ (NPT)
महिला सम्पादनथन २०१६ सम्बन्धमेसंपादित करें
विकिपिडिया एसियाली महिना २०१६ मे स्वागत अछि !संपादित करें
शुभ प्रभात सम्पादक मित्रसभ विकिपिडिया एसियाली महिनाक शुरूवात भऽ चुकल अछि । ई कार्यक्रम सम्बन्धी किछ जानकारी निम्न बमोजिम रहल अछि।
- अहाँद्वारा निर्माण कएल लेखके ई उपकरण मार्फत पेश करी । कृपया उपर दाहिनादिस 'लग इन'मे दाबी आ OAuth बाँकी काज कऽ देत । अहाँ ई उपकरणक इन्टरफेसके अपन भाषामे सेहो उपर दाहिनादिस सँ परिवर्तन करि सकैत छी ।
- अहाँद्वारा निर्माण कएल लेख पेश करलाक पश्चात उक्त उपकरण लेखमे एकटा आकृति थप करि देत तथा आयोजकसभ ओ लेखके पूनरावलोकनक लेल आवश्यक चिन्ह समेत थप करि देत । अहाँ अपन प्रगतीके ई उपकरणक प्रयोगसँ देख सकैत छी, जे अहाँक द्वारा निर्मित कतेक लेख स्विकारयोग्य अछि से देखाबत ।
- सहभागीसभ मे सँ जकर ४ स्विकारयोग्य लेख होइत ओ प्रयोगकर्ताके विकिपिडिया एसियाली महिना पोस्टकार्ड प्राप्त होइत । यदि अहाँ १५ टा स्विकारयोग्य लेख निर्माण करबै तहन विशेष पोस्टकार्ड प्राप्त करबै । मैथिली विकिपिडियामे सर्वाधिक स्विकारयोग्य लेख तयार करनिहार विकिपिडियनके "विकिपिडिया एसियाली राजदुत"क रूपमे सम्मान कएल जाइत आ निजके पोस्टकार्डक अलावा हस्ताक्षर सहितक प्रमाणपत्र समेत प्रदान कएल जाइत ।
- यदि अहाँके उपकारणक पहुँचमे कोनो किसिमक समस्या भेलापर अहाँ ई पृष्ठमे रहल अहाँक अपन प्रयोगकर्ता नाम संग पेश करि सकैत छी।
- यदि अहाँक कोनो प्रश्न अछि, तहन अहाँ प्रश्नउत्तर पृष्ठ देख सकैत छी वा विकिपिडिया एसियाली महिनाक वार्ता पृष्ठमे अपन प्रश्न पुइछ सकैत छी ।
कृपया नोट करी १ नवम्बर २०१६ सँ ३० नवम्बर २०१६ (UTC) धरि कएल सम्पादन मात्र गणना होइत ।
आयोजकक तरफसँ -- G10dra ») १३:२८, ३ नवम्बर २०१६ (NPT)


text:
बिहार मे छह हजार...सात हजार...आठ हजार रुपया महीना पर टीचरक भर्ती कएल गेल. अनट्रेंड टीचर के कारण पढ़ाई के स्तर गिरैत गेल.
एकहिं स्कूल मे एकहिं क्लास के लेल एकटा मास्टर के 25 हजार टका मिलैत अछि आ दोसर
के छह-सात हजार. एहि सं छह-सात हजार टका पाबए वाला टीचर के मानसिकता पर केहन असर पड़ैत होएत से सोचि सकैत छी.
बस मारल मोन सं केहुना क्लास ल अपन ड्यूटी निभा दै छथिन्ह. कतेक मास्टरजी एहन छथिन्ह जिनका छात्र...विद्यार्थी सभ के केना हेंडल कएल जाए तकर कनिओ ज्ञान नहि छनि. नहि हुनका नीक सं पढ़ाबए आबैए छनि न ओ नीक सं बच्चा के जिज्ञासा के शांत करि पाबए छथिन्ह.
बच्चा जखन कोनो सवाल पूछि देलक तं डांटि क भगा दै छथिन्ह जे जो बुड़बक एतबो नहि आबए छौ... एकदम सं मूर्ख छे तो. तोरा किछ नहि आबए छौ. दस तरहे डांटि-फटकारि दै छथिन्ह जे आगां से दोसर सवाल पूछय के हिम्मते नहि रहय.
आओर बचपन मे... नेना भुटका के लेल पढ़ाई से बेसि इंटरेस्ट खेलकूद मे रहैत अछि. मास्टरजी जतेक कम पढौलाह ओतेक मस्ती. एहन मे बच्चा के नींव कमजोर भ जाएत अछि.
एहि सभ सं बिहार मे प्राइमरी शिक्षाके एक तरहे सत्यानाश भ गेल अछि. सरकारी स्कूल मे पढ़ाई आब पढ़ाई नहि रहि एक तरहे खेल भ गेल अछि.
बिहार मे लोक आब सरकारी स्कूल छोड़ि प्राइवेट स्कूल मे... पब्लिक स्कूल मे अपन बच्चा के भेज रहल छथिन्ह. पाई वाला लोक तं दिल्ली...देहरादून... नैनीताल आ दोसर ठाम भेज रहल छथिन्ह.
आम लोक के बात कs सत्ता मे आबए वाला नेता... आम लोक के हित पर ध्यान नहि दैत अछि.
मुदा आब लगैत अछि सरकार के एकर भान भ रहल अछि. सरकार के लगि रहल अछि जे टीचर ट्रैनिंग नहि होए के कारण पढ़ाई चौपट भ रहल अछि.
मुख्यमंत्री नीतीश कुमार जीके के कहनाए छनि जे राज्य मे टीचर ट्रेनिंग कार्यक्रम चलाबय के लेल ओ विश्व बैंक सं मदद लेत. एहि सं बिहार मे ट्रेंड टीचर के कमी दूर भ सकत.
बिहार मे अखनो कइटा गाम बिना स्कूल के अछि आओर नवका पुरनका स्कूल के लेल सरकारके लाखों मास्टर जीक जरूरत अछि. एहन मे मास्टर जीके ट्रेंड करय लेल पैघ स्तर पर कार्यक्रम चलाबय के जरूरत पड़त.
बिहारक शिक्षा व्यवस्था पर अहांक कि कहनाए अछि? कि सभ करय के जरूरत अछि? पढ़ाई-लिखाई के माहौल केना सुधैरि सकैत अछि?
अहांक राय केर इंतजार मे. निचा देल गेल कमेंट के क्लिक करि अपन राय लिखु.


text:
पटना। उप राष्ट्रपति हामिद अंसारी कहला अछि जे राजेंद्र बाबू कए बिसरब देश आ बिहार क हित मे नहि अछि। हुनका याद करब जरूरी अछि, मुदा मात्र स्मरण करब सेहो काफी नहि अछि, बल्कि जाहि बाट पर ओ चललाह, ओहि बाट कए अपनेबाक आवश्यकता अछि। युवा पीढ़ी क लेल इ विशेष रूप स जरूरी अछि। उप राष्ट्रपति अंसारी पटना मे प्रथम राष्ट्रपति डॉ राजेंद्र प्रसाद क 47 म पुण्यतिथि क मौका पर आयोजित समारोह कए संबोधित करि रहल छलाह। डॉ राजेंद्र प्रसाद क 125म जयंती पर वर्ष भरि चलैवाला आयोजन क तहत इ कार्यक्रम आयोजित छल। एहि मौका पर ओ डॉ राजेंद्र प्रसाद क स्मृति मे सौ आ पांच टका क सिक्का सेहो जारी केलथि। बिहार क राज्यपाल देवानंद कुंवर आ मुख्यमंत्री नीतीश कुमार सेहो एहि मौका पर अपन विचार रखलथि।
मुख्यमंत्री नीतीश कुमार कहला जे राष्ट्र क निर्माण मे राजेंद्र बाबू क बहुत पैघ भूमिका रहल अछि। कखनो-कखनो एहि गपक पीड़ा होइत अछि जे एहन महापुरुष जे मात्र बिहार नहि बल्कि देश क धरोहर अछि, ओकर 125म जयंती केेवल बिहार मे मनाउल जा रहल अछि। की एकरा राजेंद्र बाबूक उपेक्षा नहि कहल जाए, की एहन कार्यक्रम समस्त देश मे नहि मनाउल जाए? ओना हमरा उम्मीद अछि जे देर स सही राष्ट्रीय स्तर पर एहि संबंध मे जरूर सोचल जाएत। हम त चाहब जे बिहार मे एकटा नहि अनेक राजेंद्र प्रसाद पैदा लथि। राजेंद्र बाबू स हर विद्यार्थी कए प्रेरणा लेबाक चाही।
मुख्यमंत्री कहला जे देश चाहे राजेंद्र बाबूक जेतबा उपेक्षा करए मुदा बिहार मे डॉ राजेंद्र प्रसाद क 125म जयंती सही ढंग स मनाउल जाइत। राजेंद्र बाबू क रचना सब फेर स मुद्रित कराउल जा रहल अछि। हुनका पर डाक्यूमेंट्री बनि रहल अछि। डॉ राजेंद्र प्रसाद क समाधिस्थल कए राजघाट आ शांतिवन जेकां विकसित करबाक योजना अछि। एहि पर काज आरंभ भ चुकल अछि
कला एवं संस्कृति विभाग क सचिव विवेक कुमार सिंह एहि मौका पर अतिथि कए डॉ राजेंद्र प्रसाद क स्मृति मे बनल पेंटिंग्स भेंट केलथि। एहि स पूर्व उप राष्ट्रपति डॉ राजेंद्र प्रसाद क समाधिस्थल पर जाकए हुनका अपन श्रद्धांजलि अर्पित केेलथि।


text:
एहि ठाम कर्म शब्द क्रिया-सामान्य पराम्पराक रहलहुँ आवश्यक धर्म्य नित्य-नैमित्तिक आओर काम्य एहि विविध कर्म्म-कलापकेँ कहैछ। जे एहि शरीरक संस्कारसँ पूर्ण सम्बन्ध रखैछ। जे गर्भस्थिति समयसँ लऽ कऽ सभ मनुखक अपन-अपन वर्ण आओर आश्रमोचित शास्र-द्वारा कहल गेल अछि। यथा- शास्र कर्मानुष्ठान द्वारहिं ऐहिक (एहलोकी) पारत्रिक (परलोकी) सुख ओ माक्ष पर्यन्त जीव प्राप्त कऽ सकैछ, अन्यथा नञि। स्वेच्छाचारे कर्म कयलाक फल उक्त-विपरीत होइछ। ई कथा भगवान श्रीकृष्ण भगवद्गीतामे कहि गेल छथि :-
‘य: शास्र-विधिमुत्सृजय वर्त्तते कामचारत:।
न स सिद्धिमवाप्नोति न सुख न पराङ्गतिम्।।
तस्माच्छास्त्रं प्रमाणन्ते कार्य्याकार्य्यव्यवस्थितौ।
ज्ञात्वा शास्रविधानोक्तङ्कर्म्म कर्तुमिहार्हसि।।’
एहि मानवीय शरीरक उपदान (समवायि) कारण, माता-पिताक अशित-पीत अन्नजलादिसँ बनल त्वचा रुधिर मांस मेदा अस्थि मज्जा आओर शुक्र ई सात धातु अछि। ताहि सङ उक्त अशित पीत वस्तुक विकार आ वस्तु छोड़ि आन कोनो नञि शास्र आ युक्तिसँ सिद्ध होइछ। एकर शोधक शास्र-निर्द्दिष्ट (मन्वादिस्मृततिकथित) कर्म्मकलाप छोड़ि आन नञि जे :-
‘गाभै र्होमैर्जातकर्म्म चौलमौऽनीनिबन्धनै:।
बैजिर्क नार्मिकक्ष नै द्विजानामपसृज्यते।।’
इत्यादि मान्वादिक वचन जातेँ पुरुष स्री सबहि (सर्वजातिसाधारण) क हेतु शास्रमे कथित अछि। उक्त वचनमे होम शब्द यथाविहित गर्भाधानादि कर्म सामान्यवोपलक्षक बहुवचन निर्देर्शे मानल गेल अछि। एवं स्थावर जंगम संकल वस्तु अपन-अपन शास्र निर्दिृष्ट संस्कारक भेलहि उपादेव भेलापर ‘छोप’ (स्पृश्य) शब्दे कहल जाइछ। जे ‘छुपे स्पर्शे’ एहि धातुँ सँ व्याकरण शास्रतक प्रक्रिये बनैछ, से (संस्कार) नञि भेलहि ‘अछोप’ शब्दे (अस्पृश्य) कहल जाइछ। स्थावर (जीवेतर वस्तु)क संस्कार एक क्रिया-मात्रहुँ एक समयमे पर्याप्त होइछ। जंगम (जीव-विशेषयता मनुख)क रात्रिन्दिव अनेक रूपक शास्र निर्दिृष्ट अछि, जकरा नित्यकर्म्म शब्दे कहल जाइछ, जे अरूण-कर-ग्रस्त प्राचीक अवलोकन कालसँ होइछ। जे समय-विशेषमे आवश्यक (अकारणमे दोषाधायक) भेलें कयल जाइछ ओ निमित्तवश भेले नैमित्तिक कर्म्म कहल जाइछ। आओर जे कर्म्म फलाकांक्षा राखि इच्छाधीन कृतिक होइछ, सैह काम्य-कर्म्म कहल जाइछ। एहिमे पहिलुक अनुष्ठान रात्रिशेष (ब्राह्ममुहूर्त्त)सँ प्रारम्भ भऽ शयनान्तकाल (अहोरात्र)मे नानारूपक कहल अछि। एकर यथावत् (ठीक ठीक) अनुष्ठान मिथिलामे एखनहुँ जाहि रूपक जनसाधारणमे प्रचुर रूपँे प्रचरित अछि, ताहि रूपे अन्यदेशमे बिरले व्यक्तिमे पाओल जाइछ। संस्कार-भेद पूर्वकालमे (सग्नि सबहि द्विजकेँ रहैत) अनेक रूपक रहितहुँ एम्हर आबिकेँ 10 प्रकारे क (500 बरखक कर्म्मपद्धति वीरेश्वर, गणेश्वर, रामदत्तादिकृत देखलासँ) अवगत होइछ, जाहिमे 6 काम्य आ 4 नित्य जे, नामकरण-चुड़ाकरण, उपनयन आओर विवाह कहबैछ, यथायोग्य नञि कयले वर्णाश्रम धर्मक विलोपे मानल जाइछ। एकर विधि एखनहुँ मिथिलहिमे यथासमय ओ यथाशास्र होइत देखल जाइछ। आन (बहुतोक) ठाम तँ ‘गङ्गाजी हू पहिर जनौआत्’ एहि रूपक कोनो तीर्थस्थान कुण्डादिमे जनौ बोरि पहिरौलहि उपबीती (जनौ वाला) बनाओल जाइत देखल जाइछ। बहुतोक ठाम एक खुट्टा गाड़ि ओहिमे पञ्चपल्लव वा आम्रपल्लव-मात्रो बान्हि ताहि लग किछु होमक नाटक के ककरहुँ सँ गायत्री-मन्त्रे कान फुका देबे उपनयन कहबैछ। एवं परिवेत्ता, परिवित्ति, गोत्राध्याय, प्रवर-परिचय तँ कतिपये (गनल-गुथल) व्यक्तिमे देशान्तरमे देखला जाइछ। लघुशङ्का के पानि लेबाक तँ चर्चा कोन, ठाढे ठाढ़ लघुशङ्का करब एक सर्वसाधरण व्यवहार देशान्तरमे देखल जाइछ, जकर समाजमे कोनो विगान (निन्दा) नञि होइछ। सगोत्र असगोत्रक भेद विवाहमे कम्मे ठाम आदृत कयल देखना गेल अछि। दुहू (कन्या वरक) पक्षक समृद्धि मात्र देखि सम्बन्ध करब प्रचुर रूपे देशान्तरमे प्रचरित दूग्गोचर भेल अछि। बहुतोक व्यक्ति अपनाकेँ ब्राह्मण मानैत सगोत्रमे सम्बन्ध भेलाक परिहार वत्स-वात्स-कश्यप-काश्यप एहि रूपमे कयने छथि। बहुतोकेँ गोत्र प्रवर क किञ्चितो ज्ञान नञि देखला गेलैँ फलत: ओहि समाजसँ मन घृणा मानैछ। तथापि ओहि समाजक बहुतोक लोक सम्प्रति यौन-सम्बन्ध, सहभोजितादि सर्वविध सम्बन्ध ब्राह्मण मात्रसँ प्रचार करबाक हेतु उद्धर देखल जाइत छथि, जे मिथिला मे :-
‘याजनं योनिसम्बन्धं स्वाध्यायं सहभोजनम्।
सद्य: पतति कुर्वाण: पतितेन न संशय:।।’
एहि वचनक पर्यालोचन रखैत क्यौ नञि आयल छथि, न वा अगहुँ करै चाहैत छथि। लवण-संसृष्ट व्यञ्जादि विजाति (हिन्दू मात्र)क हाथक खैबामे विदेशी कथमपि नञि हिचकैत छथि। जे मैथिल:-
‘अन्नमग्न्यम्बुसंपर्कात्स्पिष्टं लवण योगत:।
शाकन्त्रितय योगेन भक्ततुल्यं न संशय:।।’
एहि वचनक अनुसार कथमपि नञि करैत छथि। मिथिलामे जैमिनीय-कर्म-मीमांसा शास्रक एतेक आदर छल ओ अछि, जे जैमिनिसूत्रपर महावृत्ति शास्रदीपिका, न्याय रत्नमाला, लोकवार्त्तिक, तन्त्रवार्त्तिक आदि सकल निबन्धक प्रणेता मैथिले पार्थसारथि मिश्र, भट्ट जगद्गुरु, कुमारिल आदिक कऽ भेले ओइनवार ब्राह्मण कुलतिलक महाराज भैरव सिंहक जरहटिया गामक पोखरिक यज्ञमे चौदह सय मात्र मीमांसकक संख्या आमन्त्रित (विदाय देबा योग्य) व्यक्तिक लिखल (ताड़पत्रमे) भेटि रहल अछि। अन्यान्य तदुपष्टम्भक न्याय-वैशेषिकादि दर्शन- अद्यन, गङ्गेश, वर्द्धमान, पक्षधर, वाचस्पति मिश्र- आदिहिक प्रणीत सर्वदेशमे एखनहुँ समाद्धत भऽ रहल अछि। वङ्गीय विद्वान रघुनाथ, जगदीश आदि एहि मिथिला देशसँ विद्यालाभ कै मैथिलहिक निर्म्मित ग्रंथपर टीका-टिप्पणी के अपनाकेँ लोक-विख्यात कयने छथि। अतएव श्रौत-स्मार्त्त-आगम तीनू कर्म्मकाण्डक यथावदनुष्ठान ओ लोकमे आविष्कार मैथिल विद्वानहिक कयल भेटैछ। ग्रह योगसँ लऽ के अश्वमेधान्त कर्म्म-कलापक कुण्डनिर्माण म.म. गोकुलनाथोपाध्याय अपना ‘कुण्डकादम्बरी’ ग्रंथमे कऽ गेल छथि, जे 1 पक्षे कुण्डक मान कहैत पक्षान्तरे हुनक कन्या गङ्गामे निमग्न बालिका ‘कादम्बरी’क शोक वर्णन करैछ। सन्ध्या तर्पण- एकोदिष्ट पार्वण-यथा नियम करब मैथिलहिमे पाओल जाइछ। देशान्तरीय तँ कतिपये सँ हो कोनो समय विशेषेमे कहियो करैत देखल जाइत छथि। नित्य नैमित्तिक काम्यक भेद परिज्ञान शून्य भेल, सन्ध्या-वन्दनहुँमे बड़ लम्बा संकल्प ओ तर्पणवाक्यमे ‘अस्मत्पिता’ ‘वासुस्वरुप’ आदिक वृथा शब्दक प्रयोग करब देशान्तरीय पण्डित-प्रकाण्डहुमे देखल जाइछ। जाहिमे भगवान पतञ्जलिक कथन छनि जे:-
‘मातरि वर्त्तितव्यं पितरि शुश्रूषितव्यं, नचोस्यते स्वस्यां मातरि स्वस्मिन्पिरीति।
सम्बन्धिशब्दादेवैतद्गम्यते या यस्य माता यो यस्त पितेति।’
एहि सँ अस्मत्-शब्द पित्रादि शब्दक सङ्ग लगाएब देशान्तरीय भ्रम ओ अज्ञानमूलके कहैक थिक। एवं :-
वसुरुद्रदितिसुता: पितर: श्राद्धदेवता:।
प्रीणयन्ति मनुष्याणां पितृन् श्रद्धे च तर्पिता।।
आयु: पूजां तथाऽरोग्यं स्वर्गं मोक्ष सुखानि च।
प्रयच्छन्ति तथा राज्यं प्रीतानृणां पितामहा:।।
एहि याज्ञवल्क्यक वचने पित्रादि तीनि तीनि पुरुषक नामे समर्पित (देल) जलादिककेँ हुनका देहान्तर (लोकान्तर)मे पहुँचौनहार वसुरुद्रादित्य नामक (08/11/12) देवता जे अश्विनी कुमार दू मिलाय तैंतीस कोटि देवता संख्यात कयल जाइत छथि, जाहिमे अश्विनेय दुहूकेँ वैद्य भेले श्राद्धकार्य्य (पैतृक-कृत्य)मे अधिकार नञि देल गेले उक्त 31 कोटि (देवता) पित्रादिकक अधिष्ठातृ देवता मानल गेल। तत्स्वरूप कोना भेला? एवं तत: पर पितृवर्गक अधिष्ठाता ‘विश्वेदेव’ नामक पितृदेवता जे श्राद्धरक्षक भऽ त्रिपुरुषान्तर पितृवर्गक भागकेँ पहुचौनहार शास्रमे मानल गेल छथि, तिनका हुनक स्वरुप मानबो भ्रममूलकेँ बुझैक थिक। एवं पञ्चदेवोपासना जे नञि कयले देवलोकहुसँ अधोगति-प्राप्त होएब मार्कण्डेयपुराणमे लिखल अछि जे :-
शिवम्भास्करमग्निच केशवं कौशिकीन्तथा।
मनसाऽनर्चयन्याति देवलोकादधोगतिम्।।
एहिमे कौशिकी पदे दुर्गा लेल गेलि छथि। (मनसाऽपि अनचर्यन्) मनहुँ सँ नञि पूजलेँ (देवलोकादपि) देवलोकहुँसँ फिरथि। एहि रूपक एकर व्याख्या निबन्धकार लोकनि कयने छथि। एकर प्रचुर प्रचार नित्य-नैमित्तिक काम्य कर्म्ममात्र मिथिलहिमे खर्चतोभावें देखल जाइछ, अन्यत्र आडम्बराधिक्य कचित्-कदाचित् काम्ब कर्म्ममे रहितहुँ ई क्रम दृष्ट-भूत नञि होइछ। एवम् एकमात्र कोनो देवताक पूजा केँ नित्य कर्म्मक निर्वाह देशन्तरीय पण्डित-प्रकाण्डो करैत छथि। एहि कर्म्मकाण्डक समाजमे यथावत प्रचुर रूपक प्रचार स्थापनार्थ अद्भच प्रयत्न द्वारा बिहार गवर्नमेण्टसँ पूर्ण अनुरोध कै धर्म्म समाज संस्कृत कालेज मुजफ्फपुरमे श्रौत-स्मार्त्त-आगम-कर्म्मकाण्डक परीक्षा उपाध्यन्ता स्वर्गवासी मिथिलेश रमेश्वरसिंह बहादुर स्थापित कराओल ओ तकर अध्यापनार्थ अनेक सास्र रूपैया स्वयं देल, जे संस्था मिथिलेशक उपक्रान्त वर्तमान समयमे चलि रहल अछि। एहि पूवोक्त कार्यक्रमे मिथिलहि केर सर्वप्रथम एहि समयमे उक्त रूपक कर्म्मकाण्डसँ घनिष्ठ-सम्बन्ध कहल जा सकैछ। देशान्तरक एखनहुँ मिथिलाहीक आचरण अनुकरणीय भऽ रहल छनि, जाहिमे श्री दत्तादि कृत ‘आह्निक’ पूर्णरूपें प्रचरित अछि। तदनुसार आनो आनो कर्म्मकाण्डक ग्रंथ ‘नित्यकृत्यार्णव’ ‘नित्यकृत्य रत्नमाला’ आदि वृहलघु नित्यकर्म्म पद्धति तथा अतिप्राचीन वीरेश्वरादिकृत ‘देशकर्म पद्धति’ आदि मिथिलादिक सभ देशमे पूर्णमान्य भऽ रहल अछि। मिथिलामे नामत: पूर्व ‘भट्ट’ उपाधि कर्म्मठ (पूर्वमीमांसक)केँ रहैत भट्टपुरा आदिक ग्राम वर्तमान अछि। एकरे अनुकरण अपना गामक आगू ‘भट्ट’ पद लगाय दक्षिणीय ब्राह्मण अपनाकेँ कर्म्मठ होएब ख्यापित कयनेँ बुझल जाइत छथि। संप्रति मिथिलाक प्रतिदोषदृष्टया देखनिहारके ँ रत्नाकर दिशदृक्पात करय चाहैत छनि।
(1936 मे प्रकाशित ‘मिथिलांक’सँ साभार)


text:
पूर्णिया। 23 मार्च। बिहारक स्थापना के 105 साल पूरा भेला पर पूर्णिया के कलाभवन मे रंगारंग कार्यक्रम केर आयोजन भेल। जिला पदाधिकारी पंकज कुमार पाल, पुलिस अधीक्षक निशांत तिवारी, डीडीसी रामशंकर, एसडीओ रविंद्र नाथ प्रसाद सिंह, एसडीपीओ राजकुमार साह व डीसीएल आररवि प्रकाश दीप प्रज्ज्वलित करि स्थापना दिवस कार्यक्रम केर उद्घाटन कएलनि।
बिहार स्थापना दिवस कार्यक्रम मे जिला पदाधिकारी पंकज कुमार पाल कार्यक्रम मे पहुँचल दर्शक सभक पूरा जोश संग अभिनंदन कएलनि। कार्यक्रम के संबोधित करैत जिला पदाधिकारी कहलनि कि हमरा बहुत ख़ुशी भ' रहल अछि कि हम सब मिल पूर्णिया मे बिहारक 105म सालगिरह मना मना रहल छी। आगा ओ 'बिहार बढ़त तखने देश बढ़त' के स्लोगन सँ कार्यक्रम केर शुरुआत करैत कहलनि कि बिहारक तरक्की के देशक कैको राज्य आय कॉपी क' रहल अछि।
बिहार मे आय माननीय मुख्यमंत्री जी के सात निश्चय क' पूरा देश देख रहल अछि। पुलिस अधीक्षक निशांत तिवारी बिहार दिवस पर सबसे पहिने पूर्णिया वासी सभके बधाई देलनि। अपन बधाई संदेश मे ओ कहलनि कि बिहार क' आब किनको पहचान केर जरूरत नहि अछि, आय बिहार मद्य निषेध सँ पूरा दुनिया के नवा संदेश देना अछि। पूरा देश नहि बल्कि पूरा दुनिया बिहारक एहि पहल के सम्मान करैत अछि।


text: दरभंगा।[प्रणव चौधरी] दरभंगा जिलाक बहेड़ा थाना क्षेत्रक जैघट्टा गांव में रवि दिनक जमीनक विवाद के ल क हुई खूनी संघर्ष में एगो अधिवक्ता सहित आधा दर्जन लोग घायल भ गेलैथ। घायल में एगो पक्ष स अधिवक्ता देवेंद्र नाथ यादव, ओर हुनक पुत्र जितेंद्र कुमार यादव व सरोज कुमार यादव शामिल छेलैथ। जखन कि, दोसर पक्ष स राजकपूर यादव, शशिकपुर यादव, विनय कुमार यादव व विजय कुमार यादव घायल छैथ। स्थानीय लोगक मदद स घायल सबके प्राथमिक स्वास्थ्य केन्द्र में भर्ती कराओर गेल। मुदा, नाजुक स्थिति रहबाक कारण जितेंद्र कुमार यादव, राज कपूर यादव के डीएमसीएच रेफर क देल गेल अछि। घायल अधिवक्ता देवेंद्र नाथ यादव कहलैथ कि हुनक खेत के ट्रैक्टर केर ड्राइवर सरोज कुमार जोताई क रहल छेलैथ। एही दौरान विजय कुमार यादव व विनय कुमार यादव सहित आठ गोटा मिल अचानक हमला क देलैथ। कियौ लाठी स त कियौ रॉड स मारनाइ शुरू क देलैथ। इम्हर, दोसर पक्षक आदमी सेहो अधिवक्ता सहित ओर आदमी पर जानलेवा हमला करबाक आरोप लगेलैथ हन। दुनु ओर स थाना में प्राथमिकी दर्ज करैल गेल अछि। थानाध्यक्ष शशिकांत सिन्हा कहलैथ हन जे प्राथमिकी दर्ज क आगा केर कार्रवाई कैल जा रहल अछि।


text:
पटना : पूर्व प्रधानमंत्री आ भारतरत्न अटल बिहारी वाजपेयी जीक अस्थि-कलश आय दुपहरिया में पटना पहुँचत। भाजपा प्रदेश अध्यक्ष नित्यानंद राय एवं पीएचईडी मंत्री विनोद नारायण झा अस्थि-कलश संग दिल्ली सँ वीरचंद पटेल पथ स्थित पार्टी कार्यालय एताह।
जनतब हो जे अस्थि-कलश केँ पार्टी प्रदेश मुख्यालय धरि अनबाक क्रममे केंद्र आओर राज्य सरकारक मंत्री, सांसद, विधायक, पार्टी पदाधिकारी एवं कार्यकर्ता लोकनि उपस्थित रहताह। पार्टी कार्यालयमे लोकसभ अस्थि-कलश केर अंतिम दर्शन कय सकताह।
पार्टी केँ प्रदेश प्रवक्ता सुरेश रूंगटा बतौलनि अछि जे बृहस्पतिदिन 11 टा रथ सँ अस्थि-कलशकेँ समूचा राज्यक सभ जिलामे आम जनमानस केँ दर्शनार्थ भाजपा प्रदेश मुख्यालय सँ विदा कयल जायत।
उल्लेखनीय अछि जे अटल जीक अस्थि बिहार राज्य स्थित सभ महत्वपूर्ण नदी जेना गंगा, कोसी, महानंदा, पुनपुन, बागमती, कमला, बूढ़ी गंडक, सरयू (घाघरा), फल्गु, कर्मनाशा एवं नारायणी नदी में प्रवाहित कयल जायत। अहि अस्थि-कलश यात्रामे पार्टी केंद्र व राज्य सरकारमे शामिल मंत्रीगण सहित विधायक, सांसद एवं संबंधित क्षेत्रक प्रभारी समेत हजारों कार्यकर्ता लोकनि अपन सहभागिता देताह।


text:
झंझारपुर अनुमंडल केँ गेटक सामने खरक गोहाली मे मवेशी लेल जराओल गेल घूर सँ एकाएक घर मे आगि लाएग गेल। जाहिसँ ओतैय राखल गैस सिलेंडर सेहो आगिक चपेट मे आएब गेल आ फाएट गेल। एहि घटना सँ आगि आओर तेजी सँ अप्पन गति पकैर लेलक। एहि क्रम मे घरक भीतर आराम क' रहल वृद्ध गुदर कमती केँ आगिक चपेट मे अएला सँ मौत भ' गेल। आगिक चपेट मे आयल घर मे बान्हल कैको बकरी केँ सेहो नहि बचाओल जे सकल।
सोचबाक बात ई अछि कि घटनास्थल सँ किछु डेगक दुरी पर फायर ब्रिगेडक कार्यालय अछि। जता फायर ब्रिगेडक गाड़ी सेहो ठाढ़ छल मुदा ओही गाड़ीक सामना एक जिंदगी कालक गाल मे समा गेल आओर कियो किछु नहि क' सकला।
इम्हर घटनाक बाद मौका पर पहुंचल पुलिस यू डी केस दर्ज करी लाश केँ पोस्टमार्टम लेल भेज देलक। ओतैय दिन दहारे एक शख्स केँ जिंदा जरलाक घटना सँ पूरा इलाका मे सनसनी पसैर गेल अछि। संगहि प्रशासनक दिस सँ समय पर कार्यवाही नहि कायल गेल जाहिसँ लोग सभमे नाराजगी सेहो देखल जे रहल आछि।


text:
२.१८.गजेन्द्र ठाकुर- शरदिन्दु चौधरीक संस्मरणात्मक हास्य-व्यंग्य संग्रह- 'जँ हम जनितहुँ'
गजेन्द्र ठाकुर
शरदिन्दु चौधरीक संस्मरणात्मक हास्य-व्यंग्य संग्रह- 'जँ हम जनितहुँ'
हास्य-व्यंग्य संग्रह तँ फेर ई संस्मरण साहित्य केना भेल? एकर उत्तर शरदिन्दु स्वयं दैत छथि- "जँ हम जनितहुँ जे साहित्यिक क्षेत्रमे सेहो राजनीतिये जकाँ खेल होइत छैक तँ कथमपि एहि क्षेत्रमे पैर रखबाक दुस्साहस नहि करितहुँ मुदा आब तँ फँसि गेल छी आ दूध-माछ दुनू बांतरवला परि सन भऽ गेल अछि। ने उगिलते बनैछ आ ने घोँटिते।" आ आगाँ ओ लिखैत छथि- "... जनिक चरित्र, हमरा हास्य-व्यंग्यमे फर्क छैक से नहि बुझय देलक आ जनिक सम्भाषण हमर लेखनक कथ्य बनल।... हमर पत्रकार प्रवृत्ति जहिया जे देखलक से लिखलक।" से सिद्ध भेल जे ई संस्मरणक पोथी थिक आ कॉमाक भीतर देल वक्तव्यमे कोनो नोन मिर्च नै-छै, हँ संस्मरणक हेडिंगमे आ इनवर्टेड कॉमाक बाहर नोन-मिर्च छै मुदा सेहो कने मने।
ऐ पोथीमे ११ टा संस्मरण अछि जे पुरस्कार लोलुप मैथिलीक मूल धाराक साहित्यकार, जइमे सभ जातिक साहित्यकार छथि, केर किरदानीक कारण हास्य-व्यंग्य संग्रह बनि गेल अछि। साहित्यकार सभक असली साहित्यिक नाम ऐ संग्रहमे देल गेल अछि जे एकर प्रामाणिकताकेँ बढ़बैत अछि, ई पोथी २००२ मे प्रकाशित भेल मुदा २०२२मे सेहो ओइ वर्णित साहित्यकार सभक ओहने छिच्छा छन्हि।
१
अथ ऑपरेशन साहित्य अकादेमी
ऐ संस्मरणमे मात्र सम्वाद अछि, इनवर्टेड कॉमाक भीतर। से कोनो नोन मिर्च नै, हेडिंग सेहो कम नोन-मिर्चक, 'अथ' संस्कृतक शब्द छिऐ, बिस्म्मिल्लाहक पर्याय, से 'अथ ऑपरेशन साहित्य अकादेमी'मे के सभ कलाकार छथि? विवरण नीचाँ अछि-
मुख्य कलाकार- मोहन भारद्वाज (आब स्वर्गीय) आ रमानन्द झा 'रमण'
किरदानी- लोकक (साहित्यकारक साहित्यक कुण्डली बाचब) मुदा बेसी काल आपसेमे टाल-गुल्ली खेलायब।
सहायक कलाकार- एकटा 'साठा तब पाठा' कवि, एकटा ससुर-जमायक जोड़ी।
किरदानी- पहिलुके पोथीसँ पुरान कवि सभकेँ मूर्च्छित करब, साहित्य अकादेमीक अकासमे विचरण।
टेक्निक- एक दोसाराक पोथीक ढिलहो, चेतने समिति जकाँ कतबो कटाउझ होउ, राज कक्केक आकि भातिजेक।
२
अपील
मुख्य कलाकार- मोहन भारद्वाज (आब स्वर्गीय), बासुकीनाथ झा आ रमानन्द झा 'रमण'
किरदानी- मैथिली अकादमी आ चेतना समितिक प्रकाशन गतिविधिपर कब्जा।
सहायक कलाकार- पाठकजी, दिनेशजी, इन्द्रकान्त जी।
किरदानी- क्रमसँ क्रोधी, भोगी आ लोभी।
टेक्निक- विद्वताक ढेकार करैत कठहँसी।
३
ईहो पुरुष अलबत्ते
मुख्य कलाकार- एकटा संस्थाक उच्चाधिकारी
किरदानी- काज बेरमे हाथ थरथरेनाइ।
सहायक कलाकार- रिक्त।
टेक्निक- कनफुसकीसँ प्रेरित भऽ समाज-सुधार आ भाषाक उद्धारक स्वांग।
४
देखल एकटा शूटिंग
मुख्य कलाकार- उपेन्द्रनाथ झा 'व्यास', मधुकान्त झा, मोहन भारद्वाज, रमानन्द झा 'रमण', रामदेव झा, पुर्णेन्दु चौधरी, चन्द्रनाथ मिश्र 'अमर'।
किरदानी- मैथिली अकादमी आ चेतना समितिक साहित्यक गतिविधिपर कब्जा। 'अंग्रेजी फूलक चिट्ठी' प्रसंग। सोमदेव, रमानन्द रेणु आ हंसराजकेँ बालिग नै होमऽ देब। चटिसारक चेला भीमनाथ, जयमन्त आ मदनेश्वर।
सहायक कलाकार- जयकान्त मिश्र, देवकान्त झा, कुलानन्द मिश्र, राजमोहन झा, उदय चन्द्र झा 'विनोद', अशोक, अग्निपुष्प, केदार, तारानन्द वियोगी, रमेश, शिवशंकर।
किरदानी- राजमोहन झा द्वारा भीम भाइसँ पहिने पुरस्कार प्राप्ति लेल अपन कोरपच्छु अशोक, अग्निपुष्प, केदारकेँ आगाँ करब। शरदूक एक्के बोलपर विजय कुमार मिश्र आ विवेकानन्द मैदानसँ बाहर, वीरेन्द्र झा द्वारा अमरेश पाठककेँ पानि पिआयब। गोकुलनाथ द्वारा प्रवासीकेँ लुढ़कायब।
मदारी- छत्रानन्द सिंह झा (बटुक भाइ), गोपेशजी।
नेपथ्यमे (संरक्षक)- उषाकिरण खान आ मंत्रेश्वर झा।
अन्तिम प्रस्तोता- गुंजनजी।
टेक्निक- मोहन भारद्वाज द्वारा भीम भाइ आ रामदेव झाकेँ लड़ायब आ स्वयं साहित्य अकादेमी परामर्शदातृ समितिमे घुसब, रमणजी द्वारा गोविन्द झा अभिनन्दन ग्रंथ सहित आन-आन ठाम ऐ कोठीक धान ओइ कोठीमे करब आ चेतना समितिकेँ सोधब।
पुरस्कार लोलुपक तीर्थ स्थल (सन २००२ धरि)- पटनाक गुरुद्वारा (आर-ब्लॉक), दरभंगाक श्यामा मन्दिर (राजकुमार गंज) आ प्रयाग (पी.सी. बनर्जी रोड)।
५
स्वास्थ्य-रक्षा पुरस्कार
कार्यक्रमक प्रेरणा- बिनाका गीतमाला।
उद्घोषक- मैथिलीक अमीन सयानी छत्रानन्द मुदा हुनकर बटुक हेबाक कारण ई भार अशोककेँ देल गेल।
प्रश्न- गोविन्द झाकेँ साहित्य अकादेमी पुरस्कार किए?
प्रश्नमंचमे के सभ शामिल नै?- रमानन्द रेणु, हंसराज, पूर्णेन्दु चौधरी, आ रहिकाक दुलहा उदयचन्द्र झा 'विनोद'।
एक सदस्यीय निर्णायक मण्डल- सुमनजी।
के सभ बहिष्कार केलन्हि?- उपेन्द्रनाथ झा व्यास, डॉ. अमरेश पाठक आ आनन्द मिश्र (एक सदस्यीय निर्णायक मण्डलमे नै रखबाक कारणसँ)।
सुमनजी द्वारा जारी १६ सदस्यीय प्रतियोगीक सूची- सुरेश्वर झा, राजमोहन झा, मार्कण्डेय प्रवासी, मोहन भारद्वाज, भीमनाथ झा, प्रभास कुमार चौधरी, जीवकान्त, शेफालिका वर्मा, कीर्तिनारायण मिश्र, मन्त्रेश्वर झा, अग्निपुष्प, सुभाषचन्द्र यादव, मायानन्द मिश्र, डॉ धीरेन्द्र, सोमदेव आ केदार कानन।
स्वागत गीत- बुद्धिनाथ मिश्र आ शान्ति सुमन।
उत्तर- राजमोहन झा- गोविन्द झा द्वारा हिन्दीमे लिखल जयबाक आशंकाक (धमकीक) कारण।
घोषणाक उपरान्त- विनोद कुमार झा, अग्निपुष्प आ वियोगीक राजमोहन झाक कनहापर खुशीसँ झूमब। सुरेश्वर झा- जेँ हम प्रतिनिधि तेँ गोविन्द झाकेँ पुरस्कार। रवीन्द्रनाथ ठाकुर द्वारा महेन्द्रकेँ तलाक दऽ अशोक संग झूमब। प्रभास कुमार चौधरी- जेँ गोविन्द बाबू मनि लेलनि जे हुनकर कथा हमर आ मामा (गुंजन) सँ घटिया छनि, तेँ। अक्कूक ब्लड-प्रेसरक हाइ होयब, लटुआ कऽ खसब। विभारानीक आँचरसँ हवा करब, किशोर, रमेश आ कुमार शैलेन्द्रक ईर्ष्या। अशोक लंगूरभक्त भीमनाथकेँ आकृष्ट करैत छथि।
सुमनजी द्वारा अशोककेँ कहब- जयकान्त बाबूक जमाना नहि छनि जे सब काज पाइयेपर हेतै, आब किछु पैरबीयोपर हेतै।
अशोक- उमानाथ बाबू, चेतकर बाबू, सुभद्र बाबूकेँ देखिकेँ डरा जायब आ स्वास्थ्य रक्षा पुरस्कारक गप कहब। ई उत्तर ककर से लेखनाथ मिश्र आ डॉ. बासुकीनाथ झा द्वारा पूछब। मोहन भारद्वाज द्वारा आत्मप्रशंसा आ सुमनजी सँ फगुआ शिरोमणिक पुरस्कार। कुलानन्द मिश्र प्रतिज्ञा पूरा भेलापर अपन दाढ़ी छटयबाक लेल उपेन्द्र ठाकुरक घर दिस बिदा होइत छथि।
६
धन्य लालूजी जे आइ..
पं. ताराकान्त झा द्वारा मैथिलीकेँ बिहार लोक सेवा आयोगमे फेर सँ शामिल करबाबैले पटना उच्च न्यायालयमे जीत मुदा लालूजी द्वारा तकरा सर्वोच्चा न्यायालयमे लसकायब।
७
सम्पादकक नाम...
फचांड़ि मिसरक पत्र
८
एकालाप
मोहन भारद्वाजक साहित्य अकादेमी पुरस्कार नै भेटलापर आर्त्तनाद- राजमोहन झा अहाँक रक्षा ने गौरीनाथ ने अग्निपुष्प ने सुभाषचन्द्र यादव कऽ सकत।
भांग पिबैत शिष्य सभ: अशोकक नेतृत्वमे रमेश, वियोगी आ श्रीनिवास।
तारानन्द वियोगी (अशोककेँ)- लड़ाइये देलिअइ अशोक भाइ अहाँ दुनू पीठाचार्यकेँ (मोहन भारद्वाज आ राजमोहन झा)।
पुनश्च: बादमे विद्यानाथ झा 'विदित'क उपन्यास 'विप्लवी बेसरा'क कलमतोड़ (गदगदी आ पलंगतोड़ समीक्षाक पर्याय) समीक्षाक बादो ओ हुनका पुरस्कार नै दियेलखिन्ह।
९
सफेदपोशक भतार
हवाला, यूरिया, वर्दीकाण्ड, पशुपालन, अलकतरा आदि घोटालाक वर्णन।
१०
जँ हम जनितहुँ
मूलधाराक मैथिलीक साहित्यकारकेँ देखबाक, चिन्हबाक आ भजारबाक अवसर।
११
प्लेटोक सपना, भारत आ कौमार्य-राजनीति
प्लेटोक रिपब्लिकक फिलास्फर किंग आ आइ-काल्हिक अविवाहित व्यक्तिक आचरणपर मनन।
अपन मंतव्य editorial.staff.videha@gmail.com पर पठाउ।


text:
नवका- पुरनका लेख सर्च करु...
वीरान भेल मुजफ्फरपुर...
मुजफ्फरपुर वीरान भ गेल अछि. एकदम सं सुनसान पड़ल अछि. हिन्दी केर मशहूर साहित्यकार आओर कवि आचार्य जानकी वल्लभ शास्त्री जी नहि रहलाह. मुजफ्फरपुर मे अपन घर निराला निकेतन मे 7 अप्रैल वृहस्पति के राति नौ बजे ओ आखिरी सांस लेलखिन्ह. 95 साल के शास्त्रीजीक निधन सं बिहारे नहि बल्कि देश के बड़का नुकसान भेल अछि.
हिनकर जन्म 5 जनवरी सन 1916 के औरंगाबाद के मैगरा गाम मे भेल छलन्हि. करीब सत्तर साल पहिने मुजफ्फरपुर अएला के बाद एहिठाम बसि गेलखिन्ह. एहिठाम रामदयालु सिंह कॉलेज... आरडीएस कॉलेज हिन्दी के विभागाध्यक्ष सेहो रहलखिन्ह.
हिनकर निधन सं पूरा साहित्य जगत मे शोकक लहर फैलि गेल अछि. हिन्दी आओर संस्कृत साहित्य केर हिनकर योगदान के कहिओ भुलाएल नहि जा सकैत अछि. शास्त्री जी छायावाद के अंतिम स्तम्भ मानल जाए छलखिन्ह. निधन सं ई स्तम्भ सेहो खत्म भ गेल.
शास्त्रीजी काफी दिन सं बीमार छलखिन्ह. उम्र सेहो भ गेल छलन्हि. 15 दिन सं बेसि श्रीकृष्ण मेडिकल कॉलेज अस्पताल...एसकेएमसीएच मे भर्ती छलखिन्ह आओर मास दिन पहिनहि अस्पताल सं घर आएल छलखिन्ह. घर पर सेहो बराबर जांच होए छलन्हि. मुदा ईश्वर कि किछ आओरे मंजूर छलन्हि.
हिनका राजेन्द्र शिखर सम्मान... भारत-भारती सम्मान आओर शिवपूजन सहाय सम्मान सं सम्मानित कएल गेल छलन्हि. हिनका पद्मश्री सम्मान देबय के घोषणा सेहो भेल छल मुदा शास्त्री जी ठुकरा देने छलखिन्ह.
हिनकर प्रसिद्ध रचना मे मेघगीत... अवन्तिका... श्यामासंगीत... राधा... एक किरण: सौ झाइयां... दो तिनकों का घोंसला... इरावती... कालीदास... अशोक वन... सत्यकाम... बांसों का झुरमुट... आदमी... जो न बिक सकी... स्मृति के वातायन... मन की बात... निराला के पत्र... कर्मक्षेत्रे: मरुक्षेत्रे... नाट्य सम्राट पृथ्वीराज... आओर एक असाहित्यिक की डायरी शामिल अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
बिहारमे 1934ई.क भूकम्प आइयो अपन नामहिसँ भय उत्पन्न कए दैत अछि। सम्पूर्ण उत्तर बिहार एहि भूकम्पक चपेटमे पड़ि गेल छल आ व्यापक रूपसँ धन-जनक क्षति भेल रहैक। गाँधीजी एहेन परिस्थितिमे उत्तर बिहारक यात्रा कएलनि। अपेक्षा छल जे एहि ठामक जनताक सहायताक लेल ओ किछु ठोस काज करितथि मुदा स्थिति एकर विपरीत रहल।
सन्दर्भ : Reports Regarding Mr. Gandhi's Tour through Certain Provincials in Connection With the Herijan Movement, and Collection of Funds by Him., HOME_POLITICAL_NA_1934_NA_F_50-1, National Archives of India
ओ बिहारक अनेक स्थान पर घुमलाह, भाषण देलनि, चंदा एकत्र कएलनि। आरम्भमे घोषणा कएलनि जे जे किछु जमा होएत तकर आधा भूकम्प राहत कार्यक लेल लगाओल जाएत आ आधा हरिजन मदमे देल जाएत। मुदा अपन घोषणाक विपरीत जखनि 6,833 रुपया जमा भेल तँ 4,000 रुपया हरिजन फंडमे देलनि।
राहत कार्यक बात तँ छोड़ू, नीक बोल धरि नै कहल भेलनि। कमसँ कम 5 सभामे ओ बजलाह जे भूकम्प अस्पृश्यताक लेल देल गेल भगवानक दण्ड थीक।
मिथिलाक संग गाँधीक ई सम्पर्क सुखद नै रहल छल।
15 जनवरीकें ई भूकम्प आएल छल आ गाँधीजी एहि स्थितिमे संवेदना प्रकट करबाक लेल बिहारक यात्रा कएलनि।
ओहि समयक केन्द्र सरकारक गृह विभागक सचिव एम.जी. हॉलेटकेँ पटनासँ दिनांक 27 मार्च 1934ई. कें लिखल गेल पत्र संख्या डी.ओ. न. 128/-c के अनुसार गाँधीजी 15 मार्च केँ मोतिहारी मे रहथि। ओतए सदर आ ढाका पुलिस स्टेशनक अधिकार क्षेत्रमे मोटरसँ घुमि दोपहरिया धरि मोतिहारी घुरि अएलाह। ओतए जमा भेल लोकसँ भूकम्पक सम्बन्धमे एतबे कहलनि जे
‘ई तँ भगवानक देल अछि, एकर स्वागत करी। ओ कहलनि जे अहाँलोकनि एकरा एना मानू जे ई अस्पृश्यता केँ बढ़ाबा देबाक लेल देल गेल दण्ड थीक। संगहि ओ ओतए उपदेश देलनि जे शारीरिक रूपसँ जे सक्षम व्यक्ति छी हुनका भीख नै मँगबाक चाही।’
भूकम्प सनक विनाशकारी विपत्तिमे फँसल लोकक लेल महात्मा गाँधीक यैह उद्गार छल, बोल-भरोस छल। (पैरा 4.)
एतबे नै, 16 मार्च केँ ओ मुजप्फरपुर अएलाह आ ओतहु ओएह सभ बात दोहरौलनि जे मोतिहारी मे कहने रहथि आ तकर बाद ओही दिन पटना घुरि गेलाह। (अनुच्छेद 5)
एतबे नहिं, 20 मार्चकेँ पटना सिटीमे मंगल तालाबक कातमे 25,000 लोकक बीच एक सभाकें संबोधित कएलनि आ ओतहु भूकम्प पर अपन ओएह गाओल गीत दोहरौलनि। ओतहु ओ सभकेँ अपन सहायता अपनहिं करबाक शिक्षा देलनि। (पैरा 8)
ओतए ओ भूकम्प पीडितक सहायताक लेल केन्द्रीय राहत समिति आ हरिजन समितिक लेल ठीक ढंगसँ चंदा जमा नै होएबाक प्रसंग चर्चा कएलनि। रिपोर्ट कहैत अछि जे भूकम्प पीडितक सहायताक मान पर हुनका ओतए 1,600 रुपया चंदा भेलनि।
एकर बाद गाँधीजी दिनांक 26 मार्चकेँ दानापुरमे सभाकें संबोधत कए 26 कें मौन व्रत राखि 27 मार्चसँ उत्तर बिहारक फेर यात्रा कएलनि।
एहि बेर सोनपुर, मसरक, छपरा, मुजप्फरपुर, बेलसंड, सीतामढ़ी, दरभंगा,. मधुबनी, सुपौलक रास्तासँ मधेपुरा, भागलपुर, मुंगेर, होइत 4 अप्रैलकें पटना पहुँचलाह। एकर बाद मोकामा आ बाढ़ घुमि पुनः 8 अप्रैलकें पूर्णिया होइत आसाम गेलाह।
दिनांक 31 मार्चकेँ पुनः केन्द्र सरकारक गृह विभागक सचिव एम.जी. हॉलेटकेँ पटनासँ लिखल गेल पत्र संख्या डी.ओ. न. 128/-c मे लिखल गेल अछि जे एहि यात्राक क्रममे 26 मार्चकेँ दानापुरमे सेहो लगभग 15,000 लोकक भीड़कें संबोधित करैत ओ अपन पहिलुके तकिया-कलाम दोहरौलनि।
सभाकेँ संबोधित करबासँ पहिने हुनक शर्त छल जे जा धरि एक सभामे बजबाक लेल हुनका 1000 रुपया नै भेटतनि ता धरि ओ भाषण नै देताह। ओतय हुनका 500 रुपयाक थैली भेटल आ आश्वासन देल गेल जे सभा अंत भेला धरि शेष रुपया जुटि जाएत। तखनि ओ अपन वक्तव्य आरम्भ कएलनि।
26 मार्चकें दानापुरमे आयोजित एही सभामे ओ घोषणा कएलनि जे एहि क्रम मे जे धन-संग्रह होएत तकर आधा भाग भूकम्प पीडितक सहायताक लेल लगाओल जाएत आ आधा भाग हरिजनक लेल लगाओल जाएत। दानापुरक एहि सभामे 100 रुपया संग्रह भेलनि।
दिनांक 27 मार्च केँ सोनपुरमे लोकक आग्रह पर हुनका बाजए पड़ल तँ ओतहु ओ आत्मसम्मानक रक्षाक बात कहि भीख नै मङबाक उपदेश कएलनि। एहू सभामे 15 रुपया चंदा भेटलनि।
एही तिथिकेँ छपरामे जे सभा कएलनि ताहिमे 1 रुपया, 5 रुपया आ 10 रुपयाक टिकट लगा देल गेल। एहि सभामे 500 रुपयाक टिकट बिकाएल। ओ भूकम्पक विषयमे गओले गीत कहलनि आ भीड़सँ अपन योगदान देबाक अपील कएलनि। लगभग 15,000 लोकक भीड़ बेसम्हार भए गेल आ चंदा-संग्रहक काज असम्भव भए गेल। भीड़कें करीब एक घंटामे हँटाओल जा सकल।
दिनांक 30 मार्च केँ ओ सीतामढ़ीसँ मोटरसँ दरभंगाक लेल प्रस्थान कएलनि। दरभंगाक फूटबॉल मैदानमे सन्ध्यामे ओ पहुँचलाह। हुनक स्वागतक लेल महाराजाधिराज कामेश्वर सिंहक भाइ महाराज कुमार विश्वेश्वर सिंह आ यूरोपीयन मैनेजर मि. डेनबी रहथि। एतए यद्यपि लाउडस्पीकर लागल छल, मुदा ततेक हल्ला भए रहल छल जे गाँधीक आबाज केओ नै सुनि सकल।
31 मार्चकेँ ओ राजनगर पहुँचलाह आ तकर बाद साँझमे मधुबनी अएलाह। एतए सब-डिविजनक अधिकारी आ ए.एस.पी.सँ वार्ता कएलनि।
एतए किछु सनातनी लोकनि कारी झंडा देखा कए हुनक विरोध कएलनि।
अगिला दिन ओ मधुबनी सँ निर्मल्ली, भपटियाही, सुपौल होइत सहरसा गेलाह।
मुँगेरमे आयोजित सभामे श्रोताक सामान्य धारणा बनल जे ई भूकम्प-पीड़ितक सहायताक लेल नै, अपितु हरिजन-उत्थानक अपन एजेंडा लए घुमि रहल छथि।
उपर्युक्त अधिकारीक द्वारा दिनांक 6 अप्रैल कें लिखल पत्रक अनुसार एहि सभ सभामे किछु सए रुपया चंदा सेहो जमा कएलनि।
गाँधीजी बिहारक एहि यात्रामे कुल 6,833 रुपया 9 आना 1 पैसा जमा कएलनि। प्रारम्भमे ओ घोषणा कएने रहथि जे जमा रासिमेसँ ओ आधा भूकम्प राहत कार्यमे लगौताह। मुदा दिनांक 11 अप्रैल कें राँचीसँ लिखल गेल पत्र संख्या डी.ओ. नं. 138-सी.सी.क अनुसार ओ अंतमे मात्र 2, 833 रुपया 9 आना 1 पैसा भूकम्प राहत कार्यमे लगाए शेष 4 हजार रुपया हरिजन फंडमे राखि लेलनि। (पैरा 8)
एही यात्राक क्रममे 14 मईकें राँचीसँ पत्रांक डी.ओ. नं. 152-सी.सी. मे कहल गेल अछि जे प्रदेशक हरिजन कार्यालय द्वारा एकटा रिपोर्ट जारी कएल गेल जाहिमे कहल गेल जे गाँधीजीक द्वारा दरभंगा जिलासँ 729 रुपया 13 आना आ 1.5 पैसा चंदा जमा भेल जे हरिजनक विकासक लेल छल।
एहि प्रकारें हमरालोकनि देखैत छी जे 1934 ई.क विनाशकारी भूकम्पक स्थितिमे गाँधीजी बिहार आबि भूकम्प राहत कोषक नाम पर चंदा असूलि ओकर बंदरबाँट कएलनि।


text:
नाम: कोमल झा
जन्मदिन: मार्च १५, १९८७ ई.
मूल स्थान: राँची, झारखण्ड
वर्तमान: मुंबई, महाराष्ट्र
विशेषता: Engineer, फिल्म अभिनेत्री
शिक्षा: डीएवी, श्यामली, राँची तथा एम एस रमैया इन्स्टीच्युट अफ टेक्नोलाजी
ईमेल: [email protected]
Followers on Facebook: Above 200,000
Page Likes: Above 1,600,000
कोमल झा नाम अनुरूप कोमल आ भावुकता सँ भरल मृदुल आ सुन्दरी मे सँ एक हस्तीक नाम थीक। प्रारंभिक शिक्षा-दीक्षा सँ लैत उच्च शिक्षा पूरा करैत अपन दखल कला तथा अभिनय क्षेत्र मे सेहो स्थापित करबाक लेल जीतोड़ मेहनत केलनि आ आइ अपन लाखों प्रशंसक केर संग कोमल मधुर तथा सरस सफल जीवन जीबि रहली अछि।
कोमल लाखों मैथिल कन्याक लेल प्रेरणा छथि। मैथिली जिन्दाबाद हिनकर साक्षात्कार प्रकाशित करबाक लेल सम्पर्क केने अछि। आशा करैत छी जे शीघ्र हिनकर विषय मे आरो बहुत जानकारी एहि न्युज वेब पोर्टल द्वारा प्रकाशित कैल जायत।
मैथिली जिन्दाबाद केर लक्ष्य छैक जे वर्तमान मिथिलाक आधुनिक समाज मे मैथिलानीक भूमिका बिना कोनो उपलब्धिमूलक कार्य संभव नहि छैक। एक बेर पुन: गार्गी आ मैत्रेयी केँ सोझाँ आबहे टा पड़त, तखनहि याज्ञवल्क्य आ गौतम सबहक मूल शक्ति कार्यक होयत।


text:
बड्ड मोश्किल होइ छलै लोक कें ट्वीट करबा मे. मात्र 140 अक्षर मे अपन बात पूरा क' लेब भारतीय भाषा सभक यूजर लेल दिक्कत ठाढ़ करैत छल. मुदा आब ट्वीटर पर अक्षर लिमिट बढ़ा क' 280 क' देल गेल अछि.
जनतब हो जे सितंबर सं ट्विटर किछु यूजर्स संग एहि फीचरक टेस्टिंग क' रहल छल. आब एकरा आम यूजर्स लेल सेहो लॉन्च क' देल गेल अछि.
ट्विटर अपन ब्लॉग पोस्ट मे कहने अछि,
"हमरा लोकनि सितंबर मे 140 कैरेक्टरबला लिमिट बढेबाक प्लानिंग कएल, जाहि सं दुनियाक तमाम यूजर्स ट्वीट माध्यम सं अपन पूरा बात राखि सकथि. लगभग 45 दिनक फीचर टेस्टिंग केलाक बाद हमरा सभ कें खुशी अछि जे आब ई आम यूजर्स लेल लॉन्च क' देल गेल अछि. अब अहां 280 कैरेक्टर मे ट्वीट क' सकैत छी"
ट्विटर कैरेक्टर लिमिट बढ़ेबाक संगहि किछु आओर परिवर्तन केलक अछि. मल्टीपार्ट ट्वीट आ टेक्स्ट ब्लॉकक स्क्रीनशॉट सनक ट्वीट्स शामिल कएल गेल अछि. पहिने ट्वीट करबा काल कैरेक्टर काउंट होइत छलै, आब टेक्स्टक नीचां एक सर्किल अबैत छै आ जखन अहांक 280 कैरक्टर पूरा भ' जाइए त' सर्किल डार्क भ' जाइछ. लैपटॉप वा कम्प्यूटरे पर नै, मोबाइलो पर यूजर्स 280 कैरेक्टर मे ट्वीट क' सकैत छथि.
ई रहल ट्वीटर दिस सं आधिकारिक घोषणा -
We're expanding the character limit! We want it to be easier and faster for everyone to express themselves.More characters. More expression. More of what's happening.https://t.co/wBpYdy1K40— Twitter (@Twitter) November 7, 2017
भारतीय भाषा सभक यूजर फेसबुक प्रेफर करैत छथि आब देखबाक चाही जे लोक ट्वीटर पर समय बिताबैत छथि वा नहि. एकटा आओर बात, चीनी, जापानी आ कोरियाई भाषाक लोक लेल अक्षरसीमा एखनो 140 रहत, कारण एहि भाषा सभ में लिखबा लेल बहुत कम अक्षर लगैत छै.


text:
जखन सर्विस नीक रहैत अछि तं लोक के पाई देबय मे कष्ट नहि होए छनि. मुदा सर्विसों नीक नहि आओर पाइओ बेसि...ई तं ग्राहक पर एकटा जुल्म जकां अछि.
नीक सर्विस...चौबीसों घंटा बिजली के नाम पर एक तरह सं सरचार्ज सेहो लगाएल गेल अछि. जतय हरदम बिजली मिलैत अछि ओतय आन ठाम के तुलना मे आओर बेसि
पाई लेल जाएत.पटना जतय एक तरह सं चौबीसों घंटा बिजली मिलैत अछि ओतय लोक के 10 प्रतिशत बेसि बिल चुकाबय पड़तन्हि.
एकटा बात आओर बढ़ल बिल आगां सं नहि पिछला मास मई सं लागत. अहां के जे नवका बिजली बिल आएत ओ बढ़ल बिजली दर सं आएत. महंगाई मे ई आओर कष्ट बढ़ाएत.
रेट के देखय जाए तं 100 यूनिट तक बिजली इस्तेमाल करय वाला ग्राहक के आब 2.20 के जगह 2 रूपया 50 पैसा प्रति यूनिट के हिसाब सं बिल केर भुगतान कर पड़त.
एक सय सं 200 यूनिट वाला के 3 रुपया 10 पैसा के हिसाब सं आओर 200 सं 300 यूनिट खर्च करय वाला के तीन रुपया 75 पैसा के हिसाब सं भुगतान करय पड़तन्हि.
एहि सं ऊपर बिजली इस्तेमाल करय वाला के 4 रुपया 70 पैसा प्रति यूनिट के हिसाब सं बिल चुकाबय पड़तन्हि. संगहि-संग पहिने जे फिक्स रेट 90 रुपया वाला छल ओकरा बढ़ाsक 150 टका करि देल गेल अछि.
अहां कहि सकय छी जे सरकार के सेहो मजबूरी अछि. सरकार के पास पाई नहि अछि. बिजली खरीदय लेल पैसा नहि अछि. मुदा सुनय मे आबैत अछि जे अखनो कइटा एहन प्रभावशाली लोक छथिन्ह जिनका पर लाखों रुपया बिजली बिल बकाया अछि मुदा हुनका सं वसूलल नहि जा रहल अछि.
सरकार के वसूली पर सेहो सख्त होबय पड़त. एहि बात के ध्यान राखय के जरूरत अछि जे बिजली चोरी पर लगाम लागय. बिजली के अनेरो नुकसान नहि होए.
अखनो बिहार के कइटा एहन गाम अछि जतय बिजली नहि पहुंचल अछि. हमर गाम मे करीब चालीस साल पहिने सं बिजली अछि मुदा आस पास के कइटा गाम मे अखन धरि नहि पहुंचल अछि.
सरकार के बिजली रेट बढ़ाबय के खिलाफ विपक्षी पार्टी सभ आंदोलन के एलान करलक अछि. आरजेडी के कहनाय अछि जे ओ संपूर्ण क्रांति दिवस के मौका पर पांच जून के पूरा राज्य मे करत.
एहि महंगाई मे एकटा कष्ट नहि अछि. दालि...चाउर...तीमन...तरकारी...दूध...गैस... पेट्रोल...डीजल...खाद सभक दाम आसमान पर जा रहल अछि. केना जीबत लोक?


text:
स्वाध्याय
– प्रवीण नारायण चौधरी
रामचरितमानस मोती
रति केँ वरदान
तुलसीकृत् रामचरितमानस केर स्वाध्याय आ तेकर भावानुवाद अपने सभक लेल मैथिली मे राखि रहल छी। एखन शिव विवाह केर प्रसंग चलि रहल अछि। पार्वती जी के तपस्या पूर्ण भ’ गेल छन्हि। लेकिन शिवजी समाधिस्थ अवस्था मे रहबाक कारण देवता सभक अनुरोध पर कामदेव हुनका ऊपर डेराइते-डेराइते लेकिन देवकार्य निमित्त आखिरकार अपन अग्निपुष्प बाण चला देलनि आ तेकर बाद जे भेल से पुछू जुनि। कामदेव भस्म कयल गेलाह। लेकिन रति (कामदेवक स्त्री) द्वारा बेकल भ’ प्रार्थना कयलापर फेर तुरन्त दयालु महादेव – भोलेनाथ केना प्रसन्न भेलाह आ फेर केना समाधान कयलाह से देखू।
१. महादेव रति केँ कहलखिन – हे रति! आब सँ अहाँक स्वामीक नाम अनंग होयत। ओ बिना शरीरहि केर सबपर प्रभावकारी होयत। आब अहाँ अपन पति सँ मिलन केना करब सेहो बात सुनू। जखन पृथ्वीक बड़ा भारी भार केँ उतारबाक लेल यदुवंश मे श्री कृष्ण केर अवतार होयत, तखन अहाँक पति हुनकर पुत्र (प्रद्युम्न) केर रूप मे जन्म लेता। हमर ई वचन अन्यथा नहि होयत।
२. शिवजीक वचन सुनिकय रति चलि गेलीह। ओम्हर ब्रह्मादि देवता लोकनि जखन ई सब समाचार सुनलनि त ओ सब वैकुण्ठ गेलाह। फेर ओतय सँ विष्णु और ब्रह्मा सहित सब देवता ओहि स्थान पर गेलाह जतय कृपाक धाम शिवजी रहथि। ओ सब शिवजी केर अलग-अलग स्तुति कयलनि, तखन शशिभूषण शिवजी प्रसन्न भेलाह।
३. कृपाक समुद्र शिवजी बजलाह – हे देवता लोकनि! कहू, अपने लोकनि कियैक अयलहुँ अछि? ब्रह्माजी कहलखिन – हे प्रभो! अपने अन्तर्यामी छी, तथापि हे स्वामी! भक्तिवश अम अपने संग विनती करैत छी।


text:
आशीष झा
एक दिस बिहारक विभिन्न शहर कए सजाउल जा रहल अछि त दोसर दिस ललित नारायण मिथिला विश्वविद्यालय प्रशासन दरभंगाक मुख्य आकर्षण राज परिसर कए विकृत करबा लेल आतुर अछि। पढाई लिखाई त एहि विश्वविद्यालय कए सर्वविदित अछि आ एकर धरोहरक प्रति नजरिया सेहो विख्यात भ रहल अछि। पढाई स बेसी राजनीति मे समय देनिहार एहि विश्वविद्यालयक शिक्षक आ पदाधिकारी लागि रहल अछि जेना किरिया खा लेने अछि जे राज परिसर कए नस्तनामूद करि कए दम लेब। विश्वविद्यालय क कुलपति एहि काज लेल तत्पर लागि रहल छथि। पिछला मास ओ नरगौना महल क ठीक सामनेवाला पार्क में पदाधिकारी सब लेल आवास निर्माण शुरू करा देलथि। एहि ठाम आवास बनला स महल झंपा जाएत। दोसर जे धरोहर घोषित भ चुकल आनंदबाग पैलेस कए सेहो एहि निर्माण स पर्यावरण संबंधी दिक्कत होएत। एहि सब कए नजरअंदाज करैत एहि फागुन मास मे भांग पी विवि प्रशासन लगातार परिसर संग बलात्कार करबा मे लागल अछि। प्रशासन क ताजा फैसला सेहो कम चौकेबा योग्य नहि अछि। विवि प्रशासन आब मनोकामना मंदिर क सामने पार्क वाला जगह पर भवन बनेबाक फैसला ल लेलक अछि। विवि प्रशासन पहिने धरोहर कए खंडहर बना चुकल अछि आब परिसर कए सेहो बदरंग बनेबा मे जुटि गेल अछि। कमाल इ अछि जे इ सब काज कोनो नेता या मूर्ख लोक नहि क रहल अछि, बल्कि अपना कए पढल लिखल विद्वान कहनिहार लोकक छी। इ सब बीमार परिसर कए मौत क मुंह मे देबा लेल अपना कए चिकित्सक कहनिहार कुलपति संग बैसार करि इ निर्णय लेलथि अछि। एहि संबंध मे विवि प्रशासन क कहब अछि जे यूजीसी स प्राप्त राशि खर्च करबाक अछि ताहि लेल आडिटोरियम क निर्माण जरूरी छल। एहि आडिटोरियम मे पांच सौ लोकक एक संग बैसबाक सुविधा होएत। एकरा लेल विवि परिसर मे मनोकामना मंदिर क दक्षिणी खाली जगह कए चयन कैल गेल अछि। प्रशासनक दावा अछि जे नौ मास क भीतर एकर निर्माण कार्य करि लेल जाएत। कुलानुशासक सह प्रभारी कुलसचिव डॉ. टीएन झा कहला अछि जे आडिटोरियम निर्माण क आवश्यकता बहुत दिन स छल आ आब इ समस्या खत्म भ जाएत, मुदा ओ एहि पर किछु नहि कहला जे परिसर आ पर्यावरण कए एहि प्रकारक बेतरकीब निर्माण स कोना नहि क्षति होएत। कुलपति डॉ. एसपी सिंह क अध्यक्षता मे भेल एहि बैसार मे रसायन विभागाध्यक्ष शशिरंजन कुमार, आईएन मिश्र, विकास पदाधिकारी डॉ. धु्रव कुमार, वित्तीय परामर्शी सीआर दिगवाल, वित्त पदाधिकारी अशोक कुमार कर्ण, अभियंता एनएल झा मौजूद छलाह, मुदा कियो परिसर क हित लेल नहि सोचलक सबहक ध्यान यूजीसीक टका आ अपना लेल बनि रहल भवन आ आवास पर केंद्रित रहल।


text:
प्रधानमंत्री नरेंद्र मोदी आइ 68म बेर मन की बात कार्यक्रममे लोकके सम्बोधित कयलनि। प्रधानमंत्री मोदीक सम्बोधनक 5टा महत्वपूर्ण बात
1. लोकक संयमक प्रशंसा कयलनि : कोरोनाकालमे घरमे रहैत उत्सव मनाओल जा रहल अछि. लोक अपन आ लोकक ध्यान रखैत काज क’ रहल छथि. जाहि तरहक संयम देखल जा रहल अछि, ओ अभूतपूर्व अछि. गणेशोत्सव ऑनलाइन मनाओल जा रहल अछि। इको फ्रेंडली गणेशक प्रतिमा स्थापित भेल अछि.
2. पाबनिमे पर्यावरणक सनेस: कतेको पाबनि पर्यावरणक लेल मनाओल जाइत अछि। बिहारक थारू समुदाय प्रकृतिके जीवनक अंग बना लेलक अछि। ओ 60 दिनक पाबनि बरनाके मनबैत छथि। केओ कतौ अबैत-जाइत नहि छथि. एहि समय कृषि स’ जुड़ल ओणम सेहो मनाओल जा रहल अछि। हमर पाबनि किसानक रंग स’ सुन्नर होएत अछि। ऋग्वेदमे कहल गेल अछि- अन्नदाताके नमन अछि।
3. नेन्ना लोकनिक समय कोना बीति रहल अछि: कोरोना कालमे देश कतेको मोर्चा पर एक संग लड़ी रहल अछि। इहो मोन पड़ैत अछि जे घरमे रहयवला नेन्ना लोकनिक समय कोना बीतैत होएत? हम कतहु पढ़लहुँ जे खेलौनाक संबंधमे रवींद्रनाथ टैगोर कहने छलाह जे खेलौना वैह नीक होएत अछि जे अपूर्ण होअय। नेन्ना ओकरा खेलैत-खेलाइत तैयार करय. ग्लोबल टॉय इंडस्ट्री 7 लाख करोड़ टाकाक अछि, मुदा भारतक एहिमे हिस्सेदारी बहुत कम अछि।
4. आत्मनिर्भर भारतमे टॉय इंडस्ट्री महत्वपूर्ण: खेलौना ओ होअय जाहिसँ नेनपनमे खेलेलहुँ। आब कंप्यूटर गेम्सक समय अछि । एहिमे बेसीक थीम भारतीय रहैत अछि। आत्मनिर्भर भारतमे टॉय इंडस्ट्रीके पैघ भूमिका निभयबाक अछि। असहयोग आंदोलन काल गांधीजी कहने छलाह जे इ भारतीय लोकमे आत्मविश्वास जगयबाक आंदोलन अछि। एहने आत्मनिर्भर भारत आंदोलनक संग सेहो अछि।
5. खान-पानमे पोषकताक ध्यान राखू: नेन्ना अपन पूरा क्षमता देखा सकय, एहिमे पोषणक पैघ भूमिका अछि. सितंबरके पोषण मासक तौर पर मनाओल जायत। पेटमे पोसा रहल नेन्नाक लेल इ जरूरी अछि जे मायके सेहो आवश्यक पोषक तत्व भेटय। कतेक खएबाक अछि, एकर बजाय इ आवश्यक अछि जे सही मात्रामे विटामिन-प्रोटीन भेटि रहल अछि वा नहि। राशन कार्डक तरहे न्यूट्रीशन कार्ड सेहो बनाओल जाय. एकर प्रयास कयल जा रहल अछि।
कांग्रेस नेता राहुल गांधी मोदीक ‘मन की बात’ पर निशाना साधलनि। ओ ट्वीट कयलनि जे नीट-जेईईक छात्र प्रधानमंत्री स’ परीक्षा पर चर्चा करय चाहैत छल, मुदा ओ खेलौना पर चर्चा क’ लेलनि.